O n i lati gbaradi fun agbeyẹwo idajọ ile-ẹjọ agba." Bẹ o ba gbagbe, ile-ẹjọ agba orilẹ-ede yii lo le oludije sipo gomina labẹ asia ẹgbẹ oṣelu Peoples Democratic Party, PDP, Emeka Ihedioha ti ajọ INEC ti kọkọ kede rẹ danu, to si kede Uzodinma gẹgẹ bi ẹni to jawe olubori.


BAYER LEVERKUSEN FUN CHELSEA NI GBEDEKE ỌJỌ LORI HAVERTZ

Ẹgbẹ agbabọọlu Bayer Leverkusen ti sọ pe awọn fun ẹgbẹ agbabọọlu Chelsea ni gbedeke ọjọ lati t'ọwọ bọ'we adehun pẹlu gbajugbaja agbabọọlu nni, Kai Havertz.

Ọjọ kejidinlọgbọn oṣu kẹjọ ọdun yii ni Bayer l'oun fun Chelsea da lati t'ọwọ bọ'we adehun naa fun Havertz, ko le darapọ mọ wọn.

Havertz la gbọ pe o ti n wu lati darapọ mọ ikọ ẹgbẹ agbabọọlu Chelsea, ṣugbọn ti adehun owo pẹlu Bayer ko ti i wọ laarin wọn.

Aadọrun miliọnu dọla {£90million} la gbọ pe Bayer n beere lọwọ Chelsea lati ta Havertz fun wọn, ṣugbọn aadọrin {£70million} miliọnu ni Chelsea n bẹbẹ fun lati san.

Awọn agbabọọlu Leverkusen’ ni wọn yoo gbaradi lati bẹrẹ ipalẹmọ idije, iyẹn pre-season l'ọjọ Fraide to n bọ lọhun, wọn si ti fẹ mọ nnkan ti yoo ṣẹlẹ lori Havertz ṣaaju ọjọ naa.


ẸGBẸ́ AKẸKỌỌ NI NAIJIRIA, NANS GBE OṢUBA KARE FUN ẸGBẸ́ FIJILANTE N'IPINLẸ OGUN

Inu didun ni wọn sọ pe o maa n mu koriya wa, bẹẹ gẹlẹ lori pẹlu bi ẹgbẹ awọn akẹkọọloril-ede Naijria, ẹka ti Zone D ṣe ṣabẹwo iwuri sileeṣẹ ẹgbẹ eleto aabo FIjilante n'ipinlẹ Ogun, eyi ti Kọmanda Nureni Ọlanrewaju Adedoyin jẹ adari rẹ. Ọjọ Iṣẹgun, Tuside ana ni abẹwo airotẹlẹ naa waye ni ọfiisi awọn Fijilante to wa nilu Abẹokuta, ipinlẹ Ogun, nibi ti wọn ti ṣe sadankata fun ọga agba naa, Kọmanda Ọlanrewaju Adedoyin lori awọn iṣẹ takuntakun to n ṣe lẹka eto aabo, eyi to f'ọkan awọn araalu balẹ n'irọrun. Nibi abẹwo naa l'awọn oloye ẹgbẹ akẹkọọ yii, Nigerian Students in Southwest Geopolitical Zone (NANS Zone D) ti lo anfaani rẹ lati sọ awọn ipenija to ṣee ṣe ko waye l'awọn ile-ẹkọ giga kaakiri pẹlu bi eto-ẹkọ ṣe fẹẹ bẹrẹ ni pẹrẹu laipẹ. Igbakeji adari ẹgbẹ aa, Kọmureedi Ọladimeji Uthman nibi abẹwo naa tun jẹ ko di mimọ fun ileeṣẹ Fijilante nipa igbogunti iwa ifipanilopọ lawujọ t'awọn n polongo, eyi to sọ pe iwa ibajẹ gba a ni, ko si yẹ lawujọ. Igbakeji KọmandaFijilante, Odogun Olubanjọ to gba awọn akẹkọọ naa lalejo lasiko ti ọga rẹ ko si nile dupẹ gidigidi lọwọ awọn oloye ẹgbẹ naa fi bi wọn ṣe ka wọn kun, ati imọriri iṣẹ wọn lawujọ lati ri i pe iwa ibajẹ d'ohun igbagbe patapata. Ẹgbẹ awọn akẹkọọ yii wa a sọ pataki abẹwo naa wi pe awọn fẹẹ ni ajọṣepọ to dan mọnran pẹlu Fijilante ki ipinu wọn lori ipolongo lati dẹkun iwa ifipanilopọ lawujọ le dinku.


Igbakeji adari ẹgbẹ aa, Kọmureedi Ọladimeji Uthman nibi abẹwo naa tun jẹ ko di mimọ fun ileeṣẹ Fijilante nipa igbogunti iwa ifipanilopọ lawujọ t'awọn n polongo, eyi to sọ pe iwa ibajẹ gba a ni, ko si yẹ lawujọ. Igbakeji KọmandaFijilante, Odogun Olubanjọ to gba awọn akẹkọọ naa lalejo lasiko ti ọga rẹ ko si nile dupẹ gidigidi lọwọ awọn oloye ẹgbẹ naa fi bi wọn ṣe ka wọn kun, ati imọriri iṣẹ wọn lawujọ lati ri i pe iwa ibajẹ d'ohun igbagbe patapata. Ẹgbẹ awọn akẹkọọ yii wa a sọ pataki abẹwo naa wi pe awọn fẹẹ ni ajọṣepọ to dan mọnran pẹlu Fijilante ki ipinu wọn lori ipolongo lati dẹkun iwa ifipanilopọ lawujọ le dinku. Kọmureedi Ọladimeji Uthman to lewaju awọn oloye naa sọ pe awọn kko le ṣai gbe oriyin fun ileeṣẹ Fijilante lori iṣẹ takuntakun wọn, to si tun gba wọn lamọnran lati ṣe ju bi wọn ṣe n ṣe lọ. Nibẹ ni igbakeji ọga Fijilante n'ipinlẹ Ogun, Odogun Olubanjọ to gba wọn lalejo tun ti gbe fi imọriri rẹ han si Gomina Dapọ Abiọdun pẹlu iranlọwọ rẹ lati gbaruku ti ọrọ eto aabo n'ipinlẹ naa.


Kọmureedi Ọladimeji Uthman to lewaju awọn oloye naa sọ pe awọn kko le ṣai gbe oriyin fun ileeṣẹ Fijilante lori iṣẹ takuntakun wọn, to si tun gba wọn lamọnran lati ṣe ju bi wọn ṣe n ṣe lọ. Nibẹ ni igbakeji ọga Fijilante n'ipinlẹ Ogun, Odogun Olubanjọ to gba wọn lalejo tun ti gbe fi imọriri rẹ han si Gomina Dapọ Abiọdun pẹlu iranlọwọ rẹ lati gbaruku ti ọrọ eto aabo n'ipinlẹ naa.


ÀWỌN ÒṢÌṢẸ́ TÚN BỌ́ S'ÁYÉ NI KWARA, ÌDÁNWÒ ÌGBÉGA BẸ̀RẸ̀

Gbogbo àwọn òṣìṣẹ́ ìjọba pátápátá káàkiri ìpínlẹ̀ Kwara ni wọn ti ń fò fún ayọ̀ àìlópin báyìí lórí bí Gómìnà AbdulRahman AbdulRazaq ṣe pàṣẹ pé kí ìdánwò fún igbega lẹ́nu iṣẹ bẹ̀rẹ̀.Igbega s'awọn ipò l'ẹka eto iṣejọba fún tọdun 2019 ni Gomina AbdulRazaq sọ pé yóò bẹ̀rẹ̀  Ẹ̀ka ileeṣẹ ìjọba tó ń rí sọ̀rọ̀ àwọn òṣìṣẹ́, ìyẹn Civil Service Commission ni Gomina AbdulRazaq pàṣẹ pé kí wọn ṣagbatẹru ìdánwò náà. Gómìnà fìdí ẹ múlẹ̀ pé eto igbanisiṣẹ náà gbọ́dọ̀ lọ nibamu pẹ̀lú didẹkun itankalẹ àrùn Covid-19. Àwọn tó wà nipele keje si ipele kẹrindinlogun ni wọn yóò jẹ àǹfààní ìdánwò náà, àti pé àwọn òṣìṣẹ́ tí kò dín ni 1,716 ni wọ́n yóò gbà igbega lẹ́yìn idanwo yìí.


PONDEI, AKPABIO TUN WỌ WAHALA TUNTUN L'ỌDỌ EFCC LORI ỌRỌ OWO NDDC

Ajọ to n ri si ṣiṣe owo ilu kumọ-kumọ lorilẹ-ede yii, Economic and Financial Crimes Commission, EFCC ti bẹrẹ iwadii lori bi wọn ṣe ṣe owo kan to jẹ ti ileeṣẹ to n ri sọrọ idagbasoke Niger Delta, iyẹn Niger Delta Development Commission, eyi ti wọn lo poora lojiji.Minisita fọrọ ileeṣẹ NDDC, Godswill Akpabio ati alakoso igbimọ fidihẹ ni ileeṣẹ naa, Ọjọgbọn Kemebradikumo Pondei ni iwadii ti bẹrẹ lori wọn bayii lori bi wọn ṣe ṣe awọn owo to wa fun ileeṣẹ naa. Ẹgbẹ ajọ araalu kan ti wọn pe ni Foundation for True Freedom and Good Governance, ti Ajafẹtọ Deji Adeyanju n dari rẹ ni wọn dabaa pe ki iwadii bẹrẹ lori bi wọn ṣe na owo naa.


AṢIRI ỌKAN LARA AWỌN OṢIṢẸ ỌṢINBAJO TẸLẸ TU S'ỌWỌ IGBIMỌ IWADII AYỌ SALAMI

Pẹlu aṣiri tuntun to ṣẹṣẹ tu sita s'ọwọ igbimọ to n ṣe iwadii lori ẹsun owo kikojẹ ti wọn fi kan alaga fidihẹ fun ajọ EFCC tẹlẹ, iyẹn Ibrahim Magu, eyi ti Onidajọ Ayọ Salami n dari ẹ lọwọ, afaimọ ni ki amugbalẹgbẹ pataki fun igbakeji Aarẹ, Ọjọgbọn Ọṣinbajo tẹlẹri, Donald Wokoma ma na papa bora bayii, tabi ko fi ẹwọn jura lẹyin ti iwadii ba pari. Nibi iwadii igbimọ naa ni aṣiri ti tu pe Donald Wokoma ti fi orukọ ileeṣẹ ẹ gba kọntiraati ti owo ẹ jẹ N250,000,000 naira lọdun 2018, ti wọn ko si ṣiṣẹ naa titi di asiko yii. Wọn ni asiko ti Wokoma jẹ amugbalẹgbẹ lori ọrọ to nii ṣe pẹlu eto iṣuna, iyẹn National Economic Council (NEC). lo ti gba iṣẹ naa, ti ko si ṣe nnkankan lori owo to gba. Ko si nnkan meji to jẹ ki aṣiri naa tu sita bayii ni pe Wokoma nikan lo ni ontẹ (signatory) ile ifowopamọ ileeṣẹ naa lọwọ. Ọkan lara awọn oṣiṣẹ ajọ EFCC to wa a jẹrii lo tu aṣiri yii sita l'Ọjọbọ, Tọside ana fun igbimọ iwadii ti Aarẹ gbe kalẹ.


lo ti gba iṣẹ naa, ti ko si ṣe nnkankan lori owo to gba. Ko si nnkan meji to jẹ ki aṣiri naa tu sita bayii ni pe Wokoma nikan lo ni ontẹ (signatory) ile ifowopamọ ileeṣẹ naa lọwọ. Ọkan lara awọn oṣiṣẹ ajọ EFCC to wa a jẹrii lo tu aṣiri yii sita l'Ọjọbọ, Tọside ana fun igbimọ iwadii ti Aarẹ gbe kalẹ. Oṣiṣẹ naa jẹ ko di mimọ pe ọpọ akanṣe iṣẹ ni wọn gbe fun ileeṣẹ ti Wokoma jẹ oludasilẹ rẹ, to si gba owo labẹ eto ti wọn pe ni Presidential Amnesty Programme (PAP). Orukọ ileeṣẹ naa ni wọn pe ni Damijay Integrated Services.


Oṣiṣẹ naa jẹ ko di mimọ pe ọpọ akanṣe iṣẹ ni wọn gbe fun ileeṣẹ ti Wokoma jẹ oludasilẹ rẹ, to si gba owo labẹ eto ti wọn pe ni Presidential Amnesty Programme (PAP). Orukọ ileeṣẹ naa ni wọn pe ni Damijay Integrated Services.


ỌRỌ ẸNU KOBA GOMINA EL-RUFAI, L'AWỌN AGBẸJỌRO BA YẸYẸ RẸ NITA GBANGBA

Itiju nla gba a n'iṣẹlẹ naa jẹ fun Gomina ipinlẹ Kaduna, Malaamu Nasiru El-Rufai nígba ti ẹgbẹ awọn agbẹjọro lorilẹ-ede Naijiria, iyẹn Nigerian Bar Association (NBA) yẹyẹ rẹ nita gbangba. Ohun ti a gbọ ni pe ipade gbogboogbo kan ni ẹgbẹ awọn agbẹjọro naa fẹẹ ṣe, ti wọn si ti kọwe si Gomina El-Rufai lati wa nibẹ, ki wọn si tun le da a lọla rẹpẹtẹ nibẹ. A gbọ pe Gomina El-Rufai tun jẹ ọkan lara awọn eeyan pataki ti yoo sọrọ nibi eto naa to fẹẹ waye laarin ọjọ kẹrindinlogun si ọjọ kọkandinlọgbọn.Ori ikanni ayelujara ti Twitter ni ẹgbẹ awọn agbẹjọro ti kede pe awọn ko reti Gomina El-Rufai mọ nibi ipade gbogboogbo wọn, ati pe awọn ko nifẹẹ si i mọ lati wa nibẹ. Ko si nnkan meji to mu ki ẹgbẹ awọn agbẹjọro naa sọrọ yii jade bi ko ṣe ti ọrọ tiwọn loo sọ lori ipaniyan to n ṣẹlẹ l'awọn agbegbe kan n'ipinlẹ Kaduna, eyi ti wọn loo ku diẹ kaato, ti ko si dun mọ awọn agbẹjọro naa ninu. Wọn ni ṣe l'awọn agbẹjọro an jade sita lati fi ẹhonu wọn han si Gomina El-Rufai.


OLUDAMỌRAN PATAKI FUN GOMINA KWARA LORI ỌRỌ ILERA KỌWE FIṢẸ SILẸ LOJIJI

Oludamọran pàtàkì lórí ọ̀rọ̀ eto ilera n'ipinlẹ Kwara, Ọjọgbọn Wale Suleiman tí kọwe fipo rẹ silẹ, Rafiu Ajakaye to jẹ akọwe ìròyìn gómìnà lo f'iroyin náà síta l'Ọjọru, Wẹside àná n'ilu Ilọrin. Wọn ni ọkunrin naa fẹẹ gbajumọ iṣẹ to yan laayo lẹka eto ilera, ko si ni ajọṣepọ to dan mọran laarin awọn ọmọ Naijiria to wa loke-okun. Loju ẹsẹ ni Gomina Abdulrazaq t'ipinlẹ naa tun kede Ọjọgbọn Adekunle David Dunmade lati gba ipo naa, ki iṣẹ si tẹsiwaju lai duro. Bakan naa ni Gomina tun yan ajagun-fẹyinti Saliu Tunde Bello ati Ọgbẹni Aliyu Muyideen gẹgẹ bi oludamọnra pataki ati amugbalẹgbẹ pataki lori ọrọ eto aabo.


MESSI ATI KOEMEN ṢE IPADE IKỌKỌ LORI ỌJỌ IWAJU BARCELONA

Lẹyin ti gbajugbaja agbabọọlu agbaye ni, ẹni t'awọn eeyan n'igbagbọ pe oun lo darajulọ laarin awọn akẹgbẹ rẹ, iyẹn Lionel Messi kede sita pe oun ti ṣetan lati fi ẹgbẹ agbabọọlu Barcelona silẹ lẹyin ti wọn gbalejo ọran, iyẹn Bayern Munich, ti wọn si padanu gidi pẹlu aami ayọ mẹjọ si meji. Nibi ipade ti Messi ba akọnimọọgba tuntun ti Barcelona ṣẹṣẹ gba, iyẹn Ronald Koemen lo ti sọ pe oun ko ri idi pataki kankan t'oun yoo tun fi duro ninu ẹgbẹ agbabọọlu naa lẹyin itiju nla t'awọn koju. Messi loun ti riran pe oun ti n sunmọ lati kuro ni Blaugrana ju k'oun duro ni Camp Nou lọ. O loun ko riran naa daadaa bi ọjọ iwaju Barcelona yooo ṣe ri, nigba to n sọrọ naa. Nibẹ ni Koeman ti sọ erongba rẹ fun Messi pe yoo wu oun lati duro, nitori pe ko tun si iru eeyan bi i Messi mọ lagbaye, toun si fẹ lati ba a ṣiṣẹ papọ.


300M LG FUND: IWADII TUNTUN JẸYỌ NI KWARA

Bi igbimọ iwadii ti ijọba ipinlẹ Kwara gbe kalẹ lati tan imọlẹ si miliọnu lọna ọọdunrun (300m) naira ti wọn ni ijọba ipinlẹ naa n yọ ninu owo to n wọle f'awọn ijọba ibilẹ to wa nibẹ ṣe bẹrẹ l'Ọjọbọ, Tọside ana lawọn eeyan ti bẹrẹ si i jẹri loriṣiriṣi wi pe ko si nnkan to jọ bẹẹ. Igbimọ iwadii naa, eyi ti Adajọ-fẹyinti Mathew Adewara jẹ alaga rẹ la gbọ pe wọn ti bẹrẹ si i pe awọn tọrọ kan lati wa a jẹri si ẹsun naa pẹlu ẹri aridaju. Pupọ awọn to jade jẹri niwaju igbimọ naa ni wọn sọ pe owo t'awọn n gba pe geregere, ko si sẹni to yọ ninu owo awọn. Wọn ni owo oṣu nlọ dee de, bẹẹ ni ki si sẹni to ya wọn l'owo lati fi san owo oṣu wọn Awọn alakoso eto iṣuna ata'awọn olusiro owo l'awọn ijọba ibilẹ mẹrindilogun yii, iyẹn Directors of Personnel Management (DPMs) bi i Asa, Ilorin East, Ilorin South, ati Ilorin West ni wọn jade sọrọ.


AṢILO OOGUN: AJỌ NDLEA ṢELERI IRANLỌWỌ FUN IJỌBA IPINLẸ KWARA

Ajọ to n gbogun ti aṣilo oogun lorilẹ-ede Naijiria, National Drugs and Law Enforcement Agency, NDLEA ti sọ pe awọn ṣetan lati fọwọsowọpọ pẹlu ijọba ipinlẹ Kwara, k'awọn si le ran wọn lọwọ lati dẹkun iwa aṣilo oogun lawujọ. Ọjọbọ, Tọside ana ni alakoso ajọ yii n'ipinlẹ naa, Ambrose Umar jẹ ki ọrọ yii di mimọ lasiko to n b'awọn akọroyin sọrọ lagbegbe Akerebiata to wa nilu Ilọrin, ipinlẹ naa. Ajọ naa lohun yoo gbaruku ti bi aṣilo oogun yoo ṣe d'ohun igbagbe patapata lawujọ ipinlẹ naa. Umar sọ pe ọna t'awọn le fi ri eyi ṣe ni wiwa ni ojufo ati ojulalakanfinṣọri lati mọ awọn agbegbe t'awọn eeyan ti n ṣi oogun lo, ki wọn si fi wọn jofin. O ni aṣilo oogun yii jẹ ohun ipenija nla si eto aabo orilẹ-ede yii, t'awọn si gbọdọ dide lati ri ọwọ iwa ibajẹ naa bọlẹ ni waranṣeṣa.


NITORI IWA AFOJUDI, WỌN LE MINISITA FUN ETO ILERA DANU

Idaduro yii waye lẹyin oṣu kan ti Ahmad gba Aarẹ Rajoelina lamọran wi pe ko jẹ k'awọn wa iranlọwọ awọn orilẹ-ede lọ lori bi ajakalẹ arun koronafairọọsi ṣe n f'ẹmi awọn araalu ṣofo danu, ti arun naa si n tan si i. Oṣu keje ọdun yii ni arun naa ti wọn tun n pe ni Covid-19 gbọna iyalẹnu yọ si wọn, lẹyin ti wọn ti polongo wi pe oogun ibilẹ l'awọn yoo fi koju ẹ. Eyi ni wọn loo mu ki minisita naa kọ'we si awọn eeyan lagbaye lori ọrọ ilera lati wa a ran wọn lọwọ, ki wọn si pese awọn irinṣẹ to le ddẹkun arun naa l'awọn ọsibitu wọn. Idi ree ti Aarẹ Rajoelina fi sọ pe iwa afojudi ni minisita naa wu nitori to ni ko fi ọrọ naa lọ oun tabi awọn alakoso ko to o gbe igbesẹ. Loju ẹsẹ lo ti kede Jean Louis Hanitrala Rakotovao gẹgẹ bi minisita tuntun fun ọrọ eto ilera


IKUNLẸ ABIYAMỌ O! BAALE ILE ỌGBỌN F'IPA BA ỌMỌ ỌDUN MẸRINDINLOGUN LAṢEPỌ, WỌN FA ABẸ RẸ YA PẸRẸPẸRẸ

'Ara mee riri, mo ri ologbo latẹ' lorin to n tẹnu pupọ awọn eeyan jade nigba ti wọn gbọ pe awọn baale ile ti ko din ni ọgbọn f'ipa ko ibasun f'ọmọdun mẹrindinlogun. Agbegbe kan ti wọn pe ni Eliat l'orilẹ-ede Israel n'iṣẹlẹ agbọyanu naa ti waye. Funra ọmọdebinrin naa ni wọn lo lọ fọrọ naa to awọn ọlọpaa leti wi pe awọn eeyan naa rọ oun ni ọti yo bamu ni otẹẹli, ki wọn to o f'ipa ko ibasun f'oun. AWIKONKO gbọ pe pupọ ninu awọn eeyan yii ni wọn ya fọnran bi wọn ṣe n ko ibasun f'ọmọ naa lọwọ sori foonu wọn, ṣugbọn ti ọwọ ti pada tẹ ọkan lara wọn ti wọn l'ọmọ ọdun mẹtadinlọgbọn ni. Wọn ni ṣe ni ọmọdebinrin naa tẹle awọn ọrẹ rẹ lọọ gbadun ara wọn ni otẹẹli naa, ibi ti wọn l'ọmọ naa ti lọọ ṣẹyọ ni baluwẹ la gbọ pe wọn ti tẹle e lẹyin, ti wọn si ko ibasun fun un karakara.


AYEDERU PASITỌ L'AWỌN TI KO TII ṢILẸKUN ṢỌỌṢI WỌN SILẸ - ỌYAKHILOMẸ PARIWO SITA

Alaṣẹ ati oludasiẹ ṣọọṣi LoveWorld Incorporated t'awọn eeyan mọ si Christ Embassy, Pasitọ Chris Ọyakhilomẹ ti pariwo sita pe ayederu l'awọn pasitọ ti wọn ko ti i ṣilẹkun ṣọọṣi wọn silẹ fun isin lati bẹrẹ. Latigba ti ijọba orilẹ-ede Naijiria pẹlu awọn ijọba ipinlẹ kọọkan ti sọ pe ki gbogbo eto pada si bo ṣe wa tẹlẹ, ṣugbọn pẹlu awọn ayipada diẹ-diẹ lojuna lati dẹkun itankalẹ arun Covid-19 l'awọn alakoso ṣọọṣi kan ti sọ pe ko tii to asiko t'awọn yoo ṣilẹkun silẹ. Ojọ kinni oṣu kẹfa ni Aarẹ Muhammadu Buhari ti sọ pe k'awọn ile ijọsin bẹrẹ isin wọn nibamu pẹlu ofin ati ilana lati dẹkun arun naa. Bi ọrọ Aarẹ Buhari ṣe jade sita l'awọn pasitọ bi i Tunde Bakare, TB Joshua ati Sam Adeyẹmi ti sọ pe awọn ko ti i le fidi rẹ mulẹ pe arun naa ti kasẹ nilẹ patapata, fun idi eyi ni wọn ṣe sọ pe bi asiko ba to l'awọn yoo to ṣilẹkun silẹ. Ọyakhilomẹ ninu ọrọ rẹ sọ pe o ṣe oun laanu pe awọn ṣọọṣi kan wa toun ti ro pe ṣọọṣi ni wọn, ṣugbọn ti ko ri bẹẹ. "A ri awọn iranṣẹ Ọlọrun ti wọn n pariwo pe k'awọn ile ijọsin wa ni titi pa, eyi lo fi han daju iru awọn nnkan ti ṣọọṣi jẹ.


Bi ọrọ Aarẹ Buhari ṣe jade sita l'awọn pasitọ bi i Tunde Bakare, TB Joshua ati Sam Adeyẹmi ti sọ pe awọn ko ti i le fidi rẹ mulẹ pe arun naa ti kasẹ nilẹ patapata, fun idi eyi ni wọn ṣe sọ pe bi asiko ba to l'awọn yoo to ṣilẹkun silẹ. Ọyakhilomẹ ninu ọrọ rẹ sọ pe o ṣe oun laanu pe awọn ṣọọṣi kan wa toun ti ro pe ṣọọṣi ni wọn, ṣugbọn ti ko ri bẹẹ. "A ri awọn iranṣẹ Ọlọrun ti wọn n pariwo pe k'awọn ile ijọsin wa ni titi pa, eyi lo fi han daju iru awọn nnkan ti ṣọọṣi jẹ. Ṣe wọn gbagbọ ninu Ọlọrun ṣa, Ọlọrun kan naa ti a ri ka ninu Bibeli? "Mo ti gbọwọ le awọn to ni arun yii lori kaakiri agbaye lai ni ibẹru wi pe maa ko arun naa. Ọrọ Ọlọrun fi idaniloju Kristi han... "O le jẹ oniwaasu ṣugbọn ẹru ati aigbagbọ to wa lọkan ẹ ti fi ẹ sinu igbekun.


Ṣe wọn gbagbọ ninu Ọlọrun ṣa, Ọlọrun kan naa ti a ri ka ninu Bibeli? "Mo ti gbọwọ le awọn to ni arun yii lori kaakiri agbaye lai ni ibẹru wi pe maa ko arun naa. Ọrọ Ọlọrun fi idaniloju Kristi han... "O le jẹ oniwaasu ṣugbọn ẹru ati aigbagbọ to wa lọkan ẹ ti fi ẹ sinu igbekun. Bi Jesu ba jẹ otitọ, ti o si n gbe inu ẹ, ṣe ko yẹ ki iwọ naa jẹ oluwosan bi? Ṣe o yẹ ki o bẹru?"


Bi Jesu ba jẹ otitọ, ti o si n gbe inu ẹ, ṣe ko yẹ ki iwọ naa jẹ oluwosan bi? Ṣe o yẹ ki o bẹru?"


ỌDÚN HIJRAH: GÓMÌNÀ ABDULRAZAQ B'AWỌN MÙSÙLÙMÍ ṢAJỌYỌ, BẸ́Ẹ̀ LO TÚN GBÀDÚRÀ ŃLÁ FÚN WỌN

Bí gbogbo àwọn ẹlẹ́sìn Mùsùlùmí káàkiri àgbáyé ṣe ń ṣe ajọyọ ayẹyẹ onka ọdún tuntun ti Hijrah 1442, Gómìnà ipinlẹ Kwara, AbdulRahman AbdulRazaq tí fi àdúrà ranṣẹ sì wọn pé 'Pẹ̀lú ògo Ọlọhun lẹ máa ṣe pupọ rẹ láyé'.Gómìnà AbdulRazaq tún gbàdúrà pé ọdún náà 1442 AH yóò mú irọrun àti òpin sí ajakalẹ àrùn COVID-19 tó so gbogbo àgbáyé mọ inú ìgbèkùn.Ṣáájú àsìkò yìí ni ẹgbẹ́ tó ń ṣàkóso ẹsin Isilaamu lórílẹ̀-èdè Nàìjíríà, Nigerian Supreme Council for Islamic Affairs (NSCIA) tí kéde ọjọ́ Ẹti, Fraide òní láti fi sàmì ọdún tí Annọbi Muhammad kúrò láti Mẹka lọ sí Mẹdina.


ÀGBÁ TÓ L'ÓMI NÍNÚ KÌ Í PARIWO L'Ọ̀RỌ GÓMÌNÀ ABDULRAZAQ - ỌBA ADEDUNMOYE

Ọba David Oyerinọla Adedunmoye tí ṣàpèjúwe Gómìnà ìpínlẹ̀ Kwara, AbdulRahman AbdulRazaq gẹ́gẹ́ bí gomina tí kì í pariwo síta lórí àwọn àkànṣe iṣẹ́ tó ń ṣe káàkiri ipinlẹ náà. Ó ní adarí tí ọ̀rọ̀ igbayegbadun aráàlú jẹ lógún púpọ̀ ni Gómìnà AbdulRazaq jẹ pẹ̀lú bo ṣé fi àwọn aráàlú ṣe àkọ́kọ́ látìgbà tó ti ń ṣàkóso.Ọba Oyerinọla Adedunmoye tó jẹ́ Elerin tilu Adanla-Irese lo yannanaa ọ̀rọ̀ yìí síta lásìkò tó ń gba igbimọ National Agricultural Land Development Authority (NALDA) tí wọn ń bójútó àkànṣe iṣẹ́ àwọn àgbègbè Ààfin Adedunmoye.NALDA là gbọ pé wọn tí yàn ipinlẹ Kwara láti mú ọ̀rọ̀ àgbẹ̀ àwọn ọdọ, ìyẹn National Youth Farmers of Nigeria (NYFN), eyi ti wọn fẹ ẹ bẹrẹ l'awọn ijọba mẹta n'ipinlẹ naa.Ọba Oyerinọla sọ pe ọpọ awọn iṣẹ ni Gomina AbdulRazaq n ṣe kaakiri ipinlẹ naa, ti ko si mu ariwo dani, ati pe gbogbo ẹka ati agbegbe ipinlẹ naa ni akanṣe iṣẹ ti nlọ lai pariwo, to si ni bo ṣe yẹ k'ijọba gidi ṣe ri niyẹn.


FANI KAYỌDE KABUKU NLA NITA GBANGBA

Ibeere ti wọn ni akọroyin naa, Eyo Charles beere lọwọ Fani Kayọde nipa awọn irin-ajo rẹ ni wọn loo bi i ninu, to fi bẹrẹ si i sọrọ buruku si akọroyin naa. Fọnran ifọrọwerọ naa lo gba ori ẹrọ ayelujara kan, t'awọn eeyan si n sọrọ buruku si i pe ko yẹ ko bu akọroyin naa, nitori pe iṣẹ rẹ lo n ṣe. Charles ni oun ko kabamọ nipa ibeere toun beere, ṣugbọn ohun kan ṣoṣo t'oun kabamọ ni pe oun tọrọ aforiji lọwọ Fani Kayọde lori ọna t'oun gbe ibeere naa gba.


AṢIRI TUNTUN TU LORI GBESE TI GOMINA ABDULRAZAQ BA N'ILẸ

Bi iwadii igbimọ ti Gomina AdulRahman AbdulRazaq gbe kalẹ lati ṣe iwadii lori owo ọọdunrun miliọnu naira ti wọn níjọba n yọ lori owo ijọba ibilẹ ṣe n tẹsiwaju, awọn iwadii tuntun tun ti jẹyọ. Lara awọn iwadii naa ni pe lati ọdun 2009 n'ijọba ipinlẹ naa ti n jẹ awọn ijọba ibilẹ lowo to tọ si wọn, bi i ajẹẹlẹ, owo ifẹyinti at'awọn mi in, eyi ti apapọ owo naa jẹ biliọnu mọkanlelogun naira. Akọwe ileeṣẹ to n ri sọrọ owo oṣiṣẹ-fẹyinti l'awọn ijọba ibilẹ, iyẹn Executive Secretary Kwara State Local Government Staff Pension Board, Smaila Oyelowo lo tu aṣiri naa sita laipẹ yii. Smaila lo tu aṣiri naa n'iwaju igbimọ naa ti Adajọ-fẹyinti, Mathew Adewara jẹ alaga rẹ, to si ni gbese ti ijọba AbdulRazaq ba nilẹ jẹ N21,516,812,33. Ọkunrin naa sọ pe miliọnu lọna ọgbọn naira l'awọn n gba tẹlẹ ki Gomina AbdulRazaq to o de l'ọdun 2019, to si ni awọn ti n gba ọgọrun miliọnu naira bayii lati san awọn gbese naa.


WỌN N'IKU SHEIK MAYAKI BA GOMINA ABDULRAZAQ LOJIJI

Gomina AbdulRahman AbdulRazaq t'ipinlẹ Kwara ti ba gbogbo idile Khalifah Tijaniyyah, Sheikh Mayaki k'ẹdun iku eeyan wọn pataki to d'oloogbe lai duro dagbere f'aye.Ojiji ni wọn n'iroyin iku Grand Khalifah ti Tijaniyyah n'ipinlẹ naa, Sheikh AbdulRahman Yusuf Mayaki ba Gomina AbdulRazaq. Bo tilẹ jẹ pe wọn ni aisan ọjọ ogbo lo ṣeku pa Oloogbe naa, ṣugbọn asiko ti wọn l'awọn eeyan nilo rẹ gidi lo fi aye silẹ. Ninu atẹjade ti gomina fi sita lati ọwọ akọwe iroyin rẹ, Rafiu Ajakaye fi sita lo ti lo ti sọ pe ipa ti oloogbe naa ko nilu Ilọrin ko ṣee gbagbe titilai.


SPARTAN: LẸYIN OṢU MẸJỌ, ALAAFIA WỌ IPINLẸ PẸLU IYALẸNU

Ileeṣẹ ọlọpaa ipinlẹ Ogun ti rọwọ to ogbologbo apanijaye kan, Feyiṣọla Dosunmu t'ọpọ awọn eeyan tun mọ si Spartan, ẹni ti wọn lo n p'awọn eeyan nipakupa. Awọn ti ko din ni mẹẹdogun la gbọ pe Spartan ti pa danu laaarin oṣu kinni si oṣu kẹjọ ọdun yii, lara wọn si ni igbakeji alaga agbegbe Oluwatẹdo, Alagba Ọladeji Ọlatunji ti wọn lo o ṣa pa.Abimbọla Oyeyẹmi f'idi iṣẹlẹ naa mulẹ wi pe ọwọ awọn ti tẹ ogbologbo ọdaran naa, to si ni ṣe ni wọn da ibọn bo o lasiko to fẹẹ na papa bora, lẹyin to b'awọn wọya ija. Iyalẹnu ni bi wọn ṣe ri Spartan mu ṣi n jẹ fun pupọ awọn eeyan titi d'asiko ti a fi kọriyon yii tan o.


SPARTAN: LẸYIN OṢU MẸJỌ, ALAAFIA WỌ IPINLẸ OGUN PẸLU IYALẸNU


MAKINDE FASUNLE ṢE IKINNI IYALẸNU ỌJỌ-IBI FUN OLOYE ṢHILE ALEXANDRA

Oloye Muraina Ọlanṣhile ni alaṣẹ ati oludasile ileeṣẹ Shile Alexandra Nigeria Limited kaakiri agbaye, to si ti lo ileeṣẹ naa lati fi ran pupọ awọn eeyan lọwọ jakejado orilẹ-ede Naijiria ati kaakiri agbaye. Oni ọjọ kejidinlọgbọn oṣu kẹjọ ọdun 2020 ni ayajọ ayẹyẹ ọjọ ibi gbajumọ ẹlẹyinju aanu, ẹni táwọn eeyan fẹran rẹ gidigidi. Eyi lo mu ki ọkan lara awọn ogbontarigi pedepede n’ipinlẹ Ogun, Oloye Makinde Fasunle ti awọn ololufẹ rẹ tun n pe ni Baba Owuye ṣe ikini ara-ọtọ lati fi ki Oloye Alexandra fun ti ayẹyẹ ọjọ ibi naa, to si tun n jẹ ko di mimọ pe oun ko le gbagbe rẹ titi lai, ati pe titi ayeraye l’oun yoo maa fi dupẹ lọwọ ẹ f’awọn nnkan to ti ṣe fun un. Ninu ikede oniṣẹju mẹta ati mẹẹdogun (03:15minutes) ni Fasunle ti sọ diẹ lara awọn ipa ti Oloye Alexandra ti ko n’igbesi aye rẹ, to si tun n rawọ ẹbẹ s’awọn eeyan lati ba a dupẹ gidigidi. Fasunle ni “Bi mo ba kọ, ti mo sọ pe mi o ni ki ọlọjọ, a jẹ pe mo fẹẹ ya abara-moore-jẹ ni. O ku oriire o Ọlọlajulọ Oloye Muraina Waheed Ọlanṣile, wa a ṣe akaimọye ọdun laye, tori pe gbogbo ọjọ kejinlọgbọn oṣu kẹjọ ni ayẹyẹ ọjọ ibi rẹ.


Ninu ikede oniṣẹju mẹta ati mẹẹdogun (03:15minutes) ni Fasunle ti sọ diẹ lara awọn ipa ti Oloye Alexandra ti ko n’igbesi aye rẹ, to si tun n rawọ ẹbẹ s’awọn eeyan lati ba a dupẹ gidigidi. Fasunle ni “Bi mo ba kọ, ti mo sọ pe mi o ni ki ọlọjọ, a jẹ pe mo fẹẹ ya abara-moore-jẹ ni. O ku oriire o Ọlọlajulọ Oloye Muraina Waheed Ọlanṣile, wa a ṣe akaimọye ọdun laye, tori pe gbogbo ọjọ kejinlọgbọn oṣu kẹjọ ni ayẹyẹ ọjọ ibi rẹ. “Ọlọjọ ibi, alaṣẹ Shile Alenxandra Nigeria Limited to kari aye, mo n gbadura ẹmi gigun ati alaafia fun ẹ pẹlu obitibiti owo ninu apo owo rẹ. Olowo ma ja si koto, ma ja si gegele, eyi ti a ba jẹ ninu owo ẹ ni. Emi Iṣọla jẹ ninu owo Muraina Ọlanṣile, mi o jẹ ba wọn bu ọ tori pe ẹni to ba jẹ ninu owo Jimọ lo n pe e l’ọjọ nla.


“Ọlọjọ ibi, alaṣẹ Shile Alenxandra Nigeria Limited to kari aye, mo n gbadura ẹmi gigun ati alaafia fun ẹ pẹlu obitibiti owo ninu apo owo rẹ. Olowo ma ja si koto, ma ja si gegele, eyi ti a ba jẹ ninu owo ẹ ni. Emi Iṣọla jẹ ninu owo Muraina Ọlanṣile, mi o jẹ ba wọn bu ọ tori pe ẹni to ba jẹ ninu owo Jimọ lo n pe e l’ọjọ nla. “Aṣọdunmọdun lo n ṣ’awo aṣọdunmọdun, aṣoṣumoṣu lo n ṣ’awo aṣoṣumoṣu, bo ba wu Olugbọn ko jiire, agunla Olugbọn, bo ba wu Arẹsa ko jiire, agun tẹtẹ Arẹsa, bi Ṣile Alexandra ba ti jiire abuṣebuṣe. Olowo ori ibeji lọọdẹ ọkọ, olowo ori iyale Muraina, iyẹn Taiwo Esther Muraina. “Igba ti ẹyin tiẹ rọ lo jẹ ki ọmọ meji tun w’ọle ọla wẹrẹ.


“Aṣọdunmọdun lo n ṣ’awo aṣọdunmọdun, aṣoṣumoṣu lo n ṣ’awo aṣoṣumoṣu, bo ba wu Olugbọn ko jiire, agunla Olugbọn, bo ba wu Arẹsa ko jiire, agun tẹtẹ Arẹsa, bi Ṣile Alexandra ba ti jiire abuṣebuṣe. Olowo ori ibeji lọọdẹ ọkọ, olowo ori iyale Muraina, iyẹn Taiwo Esther Muraina. “Igba ti ẹyin tiẹ rọ lo jẹ ki ọmọ meji tun w’ọle ọla wẹrẹ. Ṣile Alexandra, olowo ori Ọmọlara, ade ori Rẹmilẹkun kan ti o kọ bi, mo ki ọ ku ewu ọjọ ibi. Iran akala ko ni ṣalai lo ẹgbẹrun ọdun laye, to ba ku ọla, yoo tun ku ọla ni, tori pe bi agbọrin ba ti sin in, ṣe ni ọjọ iku rẹ n yẹ. Ṣile Alexandra ọlọjọ ibi, oo kuku ni ba wọn n’ọja warawara.


Ṣile Alexandra, olowo ori Ọmọlara, ade ori Rẹmilẹkun kan ti o kọ bi, mo ki ọ ku ewu ọjọ ibi. Iran akala ko ni ṣalai lo ẹgbẹrun ọdun laye, to ba ku ọla, yoo tun ku ọla ni, tori pe bi agbọrin ba ti sin in, ṣe ni ọjọ iku rẹ n yẹ. Ṣile Alexandra ọlọjọ ibi, oo kuku ni ba wọn n’ọja warawara. “Olowo alaanu, af’owo ṣere ma f’owo ṣ’eka, eeyan ko ni ba ẹkun dele Alexandra ki tọhun ma ba ẹrin pada sile. Ọtọ ni ka lowo lọwọ, ọtọ ni ka mọ bi wọn ti n na a, ṣugbọn mejeeji pata ni Ọlọrun Ọba mi oke fun Ṣile Alexandra. O lowo lọwọ, o tun mọ bi wọn ṣe n na a, Ọlọrun tun wa fi oju aanu si i l’ojulati maa fi ṣaanu fun gbogbo eeyan.


“Olowo alaanu, af’owo ṣere ma f’owo ṣ’eka, eeyan ko ni ba ẹkun dele Alexandra ki tọhun ma ba ẹrin pada sile. Ọtọ ni ka lowo lọwọ, ọtọ ni ka mọ bi wọn ti n na a, ṣugbọn mejeeji pata ni Ọlọrun Ọba mi oke fun Ṣile Alexandra. O lowo lọwọ, o tun mọ bi wọn ṣe n na a, Ọlọrun tun wa fi oju aanu si i l’ojulati maa fi ṣaanu fun gbogbo eeyan. “Bi mo ba parọ, ẹ beere lọwọ Ọba orin Saheed Oṣupa, Ṣẹfiu Alao, Waisu Alabi Pasuma, to si jẹ pe gbogbo ohun ti mo sọ yii, bẹẹ gẹlẹ lẹ o ba a.”


“Bi mo ba parọ, ẹ beere lọwọ Ọba orin Saheed Oṣupa, Ṣẹfiu Alao, Waisu Alabi Pasuma, to si jẹ pe gbogbo ohun ti mo sọ yii, bẹẹ gẹlẹ lẹ o ba a.”


EYI NI BI AJỌ EFCC ṢE RI AADOJE MILIỌNU GBA FUN IPINLẸ KWARA

Gbogbo ọmọ ati olugbe ipinlẹ Kwara ni wọn la ẹnu wọn, ti wọn ko si le pa a de nígba ti ajọ to n gbogun ti ṣiṣe owo ilu kumọ-kumọ lorilẹ-ede yii, EFCC kede sita pe awọn ti ṣawari owo ti ko din ni aadoje miliọnu (130m) naira ninu owo t'awọn kan ti ko jẹ ninu ijọba to kọja. Ọjọru, Wẹside to kọja yii ni Gomina AbdulRazaq gbe oṣuba kare fun ajọ naa lori bi wọn ṣe n fi inu kan ba wọn lo nipa fifọ ilu mọ kuro lọwọ awọn jẹgudujẹra lawujọ.Asiko ti adari tuntun fun ajọ naa n'ipinlẹ Kwara, Oseni Kazeem ṣabẹwo si Gomina AbdulRazaq n'ilu Ilọrin lo tu aṣiri yii sita fun Gomina  wi pe awọn ti ṣawari aadoje miliọnu naira ninu owo t'awọn kan ko jẹ, to si ṣeleri pe gbogbo owo naa l'awọn yoo ko fun ijọba lẹyin iwadii. Gomina AbdulRazaq ninu ọrọ rẹ sọ pe awọn owo naa ti wulo pupọ lati jẹ ki ijọba duro digbi lati oṣu karun ọdun 2019 t'oun ti gba ijọba. Nibẹ lo ti jẹ ko di mimọ pe n'iwọn igba toun ko ti ni nnkan toun fẹẹ gbe pamọ fẹnikẹni, oun nilo lati jẹ k'awọn araalu mọ b'ijọba ṣe n na owo loore-koore.


EYI L'AWỌN ORILẸ-EDE TO NI AṢẸ LAṢẸ LATI WỌ NAIJIRIA

Nibi ipade t'awọn ikọ Aarẹ lori ọrọ arun Covid-19 ṣe pẹlu awọn alaṣẹ ileeṣẹ to n bojuto ọrọ ọkọ orufuru, iyẹn Nigeria Civil Aviation Authority (NCAA) ti Balogun Musa Nuhu jẹ alakoso rẹ lọrọ naa ti waye. Wọn ni awọn orukọ naa yoo jade l'ọsẹ to n bọ lẹyin t'awọn ba pari akojọpọ rẹ, nitori pe awọn gbọdọ ri i daju pe ofin naa f'ẹsẹ mulẹ.


IPINLẸ KWARA GBỌNA ARA YỌ PẸLU ILE ERE BỌỌLU TUNTUN, AKỌKỌ IRU Ẹ LORILẸ-EDE NAIJIRIA

Ijọba ipinlẹ Kwara ti bu ọwọ lu ere bọọlu tuntun to jẹ akọkọ iru ẹ n'ilẹ Naijiria, eyi ti wọn fẹẹ fi bẹrẹ ere idaraya n'ipinlẹ naa pada.Ana ti i ṣe Ọjọbọ, iyẹn Tọside ni Gomina bu ọwọ luu n'igba to n gba adari ere bọọlu lorilẹ-ede Naijiria, Amaju Pinnick lalejo n'ilu Ilọrin. Nibẹ ni Gomina AbdulRahman AbdulRazaq ti sọ pe ki ere ere idaraya pada lakọtun pẹlu ileri iranlọwọ to peye lat'ọdọ ijọba lati fi ṣe koriya f'awọn ọdọ to ni ẹbun ere idaraya loriṣiriṣi. Gomina ni ọna ti awọn eeyan ko fi ni ko arun Covid-19 ni eto ere idaraya yoo gba bẹrẹ, to si ni awọn ere idaraya bi i Table Tennis, Badminton, Squash Racket, Golf, Cricket, Softball, Baseball, at'awọn mi in ni yoo bẹrẹ pada.Gẹgẹ bi a ṣe gbọ, ile bọọlu yii la gbọ pe ẹgbẹ awọn agbabọọlu n'ipinlẹ ṣagbatẹru ẹ pẹlu iranlọwọ ijọba Gomina AbdulRazaq ati Amofin A.U Mustapha to jẹ ọkan lara awọn ọmọ ẹgbẹ Confederation of African Football (CAF).


MAN CITY L'AWỌN ṢETAN LATI RA MESSI LỌRỌỌYAN

Ẹgbẹ agbabọọlu Manchester City ti sọ ọ sita pẹlu igboya wi pe awọn ṣetan lati ra gbajugbaja ọmọ orilẹ-ede Argentina to tun jẹ balogun ẹgbẹ agbabọọlu Barcelona, Lionel Messi.Man City sọ pe ko si nnkan t'awọn tun n duro de bi ẹgbẹ agbabọọlu Barcelona ba ṣetan lati ta a fun ẹgbẹ agbabọọlu miran.Yatọ si pe Man City n wa gbogbo ọna lati Messi, bẹẹ l'awọn mi in naa n wa a, koda ti wọn ni ẹgbẹ agbabọọlu Paris Saint-Germain naa ṣetan lati tọwọ bọwe adehun pẹlu rẹ, lẹyin ti won sọ pe Neymar ba Messi sọrọ foonu l'Ọjọbọ, Tọside ijẹta lori pe yoo ṣeeṣe fun un lati wa si liigi akọkọ, iyẹn League 1.Igbagbọ pupọ awọn ololufẹ ere idaraya ti bọọlu alafẹsẹgba ni pe Messi yoo b'awọn alaṣẹ Barcelona ṣe ipade lori bo ṣe fẹẹ kuro ninu ikọ naa. Man City si ti duro tan bayi pe iye Messi ba loun fẹẹ gba l'awọn yoo fun un lẹyin adehun ti wọn ba ṣe pẹlu ẹ.


ẸMIR KANO, ADO BAYERO ṢABẸWO SILU ILỌRIN FUN IGBA AKỌKỌ LẸYIN TO GBA IPO, O TUN BA GOMINA ABDULRAZAQ ṢE IPADE ALAAFIA

'Emi la o ni yọ sí, bá a ti fe o ri, bẹẹ náà ló rí, emi la o ni yọ sí' l'orin tàwọn ọmọ ipinlẹ Kwara, pàápàá àwọn olùgbé ilu Ilọrin nko nigba ti Ẹmir tilu Kano, Alaaji Aminu Ado  Bayero ṣabẹwo s'ilu Ilọrin.Ohun ti pupọ awọn eeyan ko mọ ni pe ilu Ilọrin ti mama to bi Ẹmir Kano, Ado Bayero ti wa, ti baba rẹ si jẹ ọmọ ipinlẹ Kano. Bo tilẹ jẹ pe ki i ṣe akọkọ ree ti Ado bayero yoo maa ṣabẹwo silu Ilọrin, ṣugbọn akọkọ ree latigba to ti wa nipo Ẹmir. N'igba to n sọrọ, Ẹmir Kano ni adura loun wa a gba nílu Ilọrin gẹgẹ b'oun ṣe maa n wa gba a, ati pe oun tun fi anfaani naa ba Gomina Abudlrazaq kẹdun iku baba rẹ, Alaaji AGF Abdulrazaq, to si n gbadura pe ki Ọlọrun tẹ ẹ si afẹfẹ rere. Ninu ọrọ rẹ, o ni "Eredi abẹwo mi ni lati pada wa sile, nibi ti mo ti wa. Ni temi, ko si iyatọ laarin ilu Kano ati Ilọrin. Ile mi ree, ibẹ ni mama mi ti wa, inu mi si maa n dun ti mo ba ti wa sile.


Ninu ọrọ rẹ, o ni "Eredi abẹwo mi ni lati pada wa sile, nibi ti mo ti wa. Ni temi, ko si iyatọ laarin ilu Kano ati Ilọrin. Ile mi ree, ibẹ ni mama mi ti wa, inu mi si maa n dun ti mo ba ti wa sile. Ki i ṣe akọkọ ree ti mo maa n wa, ki i ṣe ẹlẹẹkeji, mi o si le ka iye igba ti mo ti wa sile. Ṣugbọn abẹwo mi yii yatọ s'awọn eyi ti mo ti n wa tẹlẹ nitori pe akọkọ ree ti mo maa wa latigba ti mo ti de ori ipo Emir. Mo si dupẹ lọwọ Ọlọrun fun eyi.


Ki i ṣe akọkọ ree ti mo maa n wa, ki i ṣe ẹlẹẹkeji, mi o si le ka iye igba ti mo ti wa sile. Ṣugbọn abẹwo mi yii yatọ s'awọn eyi ti mo ti n wa tẹlẹ nitori pe akọkọ ree ti mo maa wa latigba ti mo ti de ori ipo Emir. Mo si dupẹ lọwọ Ọlọrun fun eyi. AbdulRazaq ni nu ọrọ tirẹ sọ pe ipo t'awọn ọba wa ninu eto oṣelu lorilẹ-ede Naijiria ko ṣee fọwọ rọti sẹyin, t'awọn oloṣelu si gbọdọ maa bọwọ fun wọn. "Gẹgẹ bi ijọba, a ni ibọwọ nla f'awọn to wa nipo ọba ati oye. Ati pe gẹgẹ bi mo ṣe mọ, pẹlu bo ṣe jẹ pe ipo mẹta nijọba wa, mo gbagbọ pe ipo kẹrin lawọn ọba  wa ninu iṣejọba, idi ree t'awọn ijọba ologun ṣe gbawọn laaye lati da si ọrọ ijọba ibilẹ.


AbdulRazaq ni nu ọrọ tirẹ sọ pe ipo t'awọn ọba wa ninu eto oṣelu lorilẹ-ede Naijiria ko ṣee fọwọ rọti sẹyin, t'awọn oloṣelu si gbọdọ maa bọwọ fun wọn. "Gẹgẹ bi ijọba, a ni ibọwọ nla f'awọn to wa nipo ọba ati oye. Ati pe gẹgẹ bi mo ṣe mọ, pẹlu bo ṣe jẹ pe ipo mẹta nijọba wa, mo gbagbọ pe ipo kẹrin lawọn ọba  wa ninu iṣejọba, idi ree t'awọn ijọba ologun ṣe gbawọn laaye lati da si ọrọ ijọba ibilẹ. Lara awọn to kọwọrin pẹlu Emir lawọn igbimọa fọbajẹ nilu Kano, at'awọn agbaagba laafin Ẹmir tilu Ilọrin bi i Balogun Gambari, Alhaji Aliyu Adebayo ati Dan
Masanin Ilorin, Onimọ-ẹrọ Suleiman Yahya Alapansapa, at'awọn mi in.


Lara awọn to kọwọrin pẹlu Emir lawọn igbimọa fọbajẹ nilu Kano, at'awọn agbaagba laafin Ẹmir tilu Ilọrin bi i Balogun Gambari, Alhaji Aliyu Adebayo ati Dan
Masanin Ilorin, Onimọ-ẹrọ Suleiman Yahya Alapansapa, at'awọn mi in.


ỌPẸ O, IGBAKEJI GOMINA IPINLẸ KWARA ATI IYAWỌ RẸ BỌ LỌWỌ ARUN KORONAFAIRỌỌSI

Lati nnkan bi ọsẹ meloo kan sẹyin n'iroyin naa jade sita wi pe igbakeji Gomina ati iyawo rẹ ti lugbadi arun naa, to si jẹ pe latigba naa lawọn eeyan ti wọle adura fun wọn, ti wọn si n gbadura tọsan-toru fun wọn. Ijọba ipinlẹ Kwara lo kede iroyin naa sita lori ikanni ayelujara ti Twitter wọn ni alẹ ana wi pe ki wọn ba wọn yọ.


KỌMIṢANA MI-IN TUN KỌWE F'IṢẸ SILẸ LOJIJI NI KWARA

Iyalẹnu nla lo n jẹ f'awọn eeyan, paapaa awọn ọmọ ati olugbe ipinlẹ Kwara lori b'awọn alabaṣiṣẹpọ Gomina AbdulRahman AbdulRazaq ṣe n kọwe f'iṣẹ silẹ lasiko yii. L'ọsẹ to kọja, Ọjọgbọn Suleiman lo kọwe f'iṣẹ silẹ gẹgẹ bi i oludamọnran pataki fun Gomina lori eto ilera ipinlẹ naa, ṣugbọn i bayii, Ọnọrebu Aisha Ahman-Pategi naa lo tun kọwe f'iṣẹ silẹ gẹgẹ bi i kọmiṣanna fun akanṣe iṣẹ (Special Duties) l'ọjọ Ẹti, Fraide ana. Kọmiṣanna fọrọ ijọba ibilẹ ati oye jijẹ ni Ọnọrebu (Hajia) Ahman-Pategi, ko to di pe Gomina AbdulRazaq tun igbimọ rẹ to, to si sọ ọ di kọmiṣanna fun akanṣe iṣẹ.Ninu lẹta to kọ lati f'iṣẹ silẹ lo ti sọ pe inu oun dun lati ṣiṣẹ sin awọn eeyan oun ninu ijọba ipinlẹ Kwara, paapaa ninu ijọba Gomina AbdulRazaq. Loju ẹsẹ nijọba ti tẹwọ gba lẹta naa, to si gbadura pe yoo tubọ ga ju ipo to fi silẹ lọ pẹlu ogo Ọlọrun.


CAMA: KO SẸNI TO TO BẸẸ LATI DA SI ỌRỌ ṢỌỌṢI MI - APOSTLE SULEIMAN GBENA WOJU IJỌBA

Alaṣe ati oludasilẹ ṣọọṣi Omega Fire Ministries, Apostle Johnson Suleiman ti sọ pe ko sẹni to to bẹẹ lati da si ọrọ idasilẹ ṣọọṣi oun, nitori pe.Apostle Suleiman sọrọ yii lati tako ofin tuntun tíjọba apapọ ṣẹṣẹ bu ọwọ lu lọjọ keje oṣu yii lori idasilẹ ileeṣẹ aladani, iyẹn Company and Allied Matters Acts (CAMA) lati fi ṣakoso ṣọọṣi. Nigba to n sọrọ, Suleiman ni ko si nnkan to kan ijọba apapọ lori awọn igbimọ idasilẹ ṣọọṣi oun. Yatọ si Suleiman, awọn bi i Biṣọọbu David Oyedepo, Pasitọ Chris Ọyakhilomẹ at'awọn mi in lo tako igbesẹ ijọba tuntun yii. Suleiman sọ pe iranṣẹ eṣu níjọba fẹẹ jẹ lati da si ọrọ idasilẹ ṣọọṣi, to si ni ko lee fẹsẹ mulẹ lailai.


ORÍ-IRE NLA: ÀWỌN Ọ̀DỌ́ ẸGBẸ̀RÚN MẸ́WÀÁ FẸẸ JẸ ÌGBÁDÙN MÙDÙNMÚDÙN ETO ÒṢÈLÚ ALÁGBÁDÁ NÍ KWARA PẸ̀LÚ ÌMỌ̀ AYÉLUJÁRA

Bí ẹ ṣe ń ka ìròyìn yìí, kò sì orin méjì táwọn ara ìpínlẹ̀ Kwara lórílẹ̀-èdè Nàìjíríà ńkọ báyìí to yàtọ̀ sí orin ọpẹ lórí bí ìjọba ìpínlẹ̀ náà lábẹ́ Gómìnà AbdulRahman AbdulRazaq ṣe lòun ṣetán láti ro àwọn ọdọ tí kò din ni ẹgbẹ̀rún mẹ́wàá lágbára.Ọ̀sẹ̀ mẹ́ta gbáko là gbọ pé àwọn ọdọ yóò fi  jẹ àǹfààní ìdánilẹkọọ ọ̀fẹ́ yìí, tí iforukosilẹ yóò sì bẹ̀rẹ̀ láàárín òní, ọjọ́ kínní sí ọjọ́ kẹrìnlá oṣù kẹsàn-án ọdún 2020 tí a wà yìí. Orí ayélujára là gbọ pé àwọn ọdọ náà yóò ti gba ìdánilẹkọọ yìí tí wọn pé ní Virtual Digital Training. AWIKONKO gbọ pé ẹlẹẹkeji rèé tí irú àǹfààní báyìí yóò máa wáyé pẹ̀lú bí ìjọba ṣe ń fi ojú sọna láti d'awọn ọdọ tí kò dín ní ẹgbẹ̀rún lọ́nà ọgbọ́n lọ́lá láàárín ọdún mẹta. Ninu oṣù kẹrin ọdún yìí ni àwọn ọdọ ẹgbẹ̀rún mẹta tí kọ́kọ́ jẹ́ àǹfààní tí kò wọ́pọ̀ yìí, tí wọn sì ti dá dúró láàyè ara wọn látìgbà náà. Gẹ́gẹ́ bí a tún ṣe gbọ́, ọ̀nà láti dín àìríṣẹ ṣe àwọn ọdọ dínkù láwùjọ lo mú kí ìjọba gbé igbese eto ti wọn pé ní Kwara State Social Investment Programmes (KWASSIP) silẹ táwọn èèyàn sì ń jẹ àǹfààní loriṣiriṣi lábẹ́ rẹ.


DAVID TI WỌ́N LO JI ỌMỌ ỌDUN MEJI GBE L'ỌTA TI FOJU BA ILE-ẸJỌ O

Ọjọ Ajẹ-Mọnde ana ni baale ile kan ti wọn f'ẹsun ijinigbe kan ti f'oju ba ile ẹjọ majisireeti to wa ni Ọta, ipinlẹ Ogun. Ọmọdekunrin, ọmọ ọdun meji la gbọ pe o jigbe. Adetoro David lorukọ ẹni ọdun mẹrinlelogoji ni wọn pe ẹ. Ọmọ ọdun meji to jẹ ti Ọgbẹni Yẹmi Oluwọle ati iyawo rẹ ni wọn sọ pe David jigbe lagbegbe Oju-Ore to wa ni ỌtaẸsun ti wọn fi kan David ni wọn lo tako iwe ofin ọdaran t'ipinlẹ Ogun t'ọdun 2006, to si ni ijiya ninu. Nigba to n sọrọ, Onidajọ naa, O. L Ọkẹ  f'oju aanu wo David, to si ni ki wọn gba beeli ẹ pẹlu ẹgbẹrun lọna igba (200,000) naira pẹlu oniduro meji ti wọn ko jinna si ayika ile-ẹjọ naa, ati pe awọn oniduro naa gbọdọ jẹ awọn to n san owo ori wọn deedee fun ijọba ipinlẹ Ogun. O wa sun igbẹjọ siwaju di ọjọ kọkandinlogun oṣu yii.


GBEGEDE GBINA! PRIMATE AYỌDELE SỌ ASỌTẸLẸ IBẸRU NIPA ỌDUN 2021

Alaṣẹ ati oludasilẹ ṣọọṣi INRI kaakiri agbaye, Wolii (Primate) Elijah Ayọdele ti sọ pe gbegede yoo gbina lọdun 2021, ti nnkan yoo si tun daru mọ awọn alagbara orilẹ-ede Naijiria loju, ati pe ayafi bi wọn ba gbadura. Bakan naa lo sọ pe bi awọn alaṣẹ ko ba tẹra mọ adura, oku yoo sun ninu ile agbara orilẹ-ede yii, iyẹn Aso-Rock nilu Abuja. Bẹẹ lo tun sọ pe ọga awọn alakatakiti Boko Haram, iyẹn Abubakar Shekau yoo ko si pampẹ. Ohun to ba pupọ awọn eeyan lẹru ni bo ṣe jẹ pe asọtẹlẹ to le ni igba (200) ni Wolii Ayọdele ju kalẹ, to si ni atunto ati adura nikan lo le ṣẹgun wọn. Wolii naa, to maa n sọ asọtẹlẹ lọdọọdun nipa awọn isẹlẹ ti yoo waye ninu ọdun tuntun tun ṣalaye pe awọn agbegbọn yoo tubọ kọlu ilu Abuja lọdun 2021. Bakan naa lo tun ni aawọ to maa n waye laarin awọn agbẹ ati darandaran yoo tubọ pọ si ninu ọdun 2021 ati siwaju si i, jakejado Naijiria.


Ohun to ba pupọ awọn eeyan lẹru ni bo ṣe jẹ pe asọtẹlẹ to le ni igba (200) ni Wolii Ayọdele ju kalẹ, to si ni atunto ati adura nikan lo le ṣẹgun wọn. Wolii naa, to maa n sọ asọtẹlẹ lọdọọdun nipa awọn isẹlẹ ti yoo waye ninu ọdun tuntun tun ṣalaye pe awọn agbegbọn yoo tubọ kọlu ilu Abuja lọdun 2021. Bakan naa lo tun ni aawọ to maa n waye laarin awọn agbẹ ati darandaran yoo tubọ pọ si ninu ọdun 2021 ati siwaju si i, jakejado Naijiria. Ko tan sibẹ, Wolii Ayọdele ni laipẹ-laijinna ni ọwọ palaba aṣaaju ikọ Boko Haram, Abubakar Shekau yoo segi, ti ina yoo si dilẹ lẹyin asunsunjẹ rẹ.Nigba to n sọrọ lori epo rọbi, ojisẹ Ọlọrun naa sọ asọtẹlẹ pe awọn ileepo ifọpo rọbi to jẹ ti ijọba yoo tubọ dojude, ti wọn yoo si di akurẹtẹ amọ ileepo aladani ti Dangote kọ yoo gbinnaya.Bakan naa ni Ayodele sasọtẹlẹ pe o seese ki aarẹ to wa lori aleefa ati ọkan lara awọn aarẹ to ti jẹ tẹlẹ jade laye, ti omiran yoo si fi asọ penpe roko ọba.O tẹsiwaju pe awọn gende agbebọn yoo kọlu awọn sọọsi pupọ ninu ọdun 2021, ti wọn yoo si tun maa ji awọn asaaju ijọ gbe lọ pẹlu.Bakan naa lo ni ọpọ awọn oloselu ni yoo dero ọrun lairotẹlẹ nitori ikọlu oselu lọdun 2021. "Ikọlu nla yoo waye lati ọdọ awọn Darandaran si awọn agbẹ ni ẹkun ariwa ati ila oorun Naijiria, ti Ọlọrun si fi han mi pe ọpọ awọn darandaran naa ni wsn n lo fun awọn idi kan, ti asiri rẹ ko ni pẹ tu.


Ko tan sibẹ, Wolii Ayọdele ni laipẹ-laijinna ni ọwọ palaba aṣaaju ikọ Boko Haram, Abubakar Shekau yoo segi, ti ina yoo si dilẹ lẹyin asunsunjẹ rẹ.Nigba to n sọrọ lori epo rọbi, ojisẹ Ọlọrun naa sọ asọtẹlẹ pe awọn ileepo ifọpo rọbi to jẹ ti ijọba yoo tubọ dojude, ti wọn yoo si di akurẹtẹ amọ ileepo aladani ti Dangote kọ yoo gbinnaya.Bakan naa ni Ayodele sasọtẹlẹ pe o seese ki aarẹ to wa lori aleefa ati ọkan lara awọn aarẹ to ti jẹ tẹlẹ jade laye, ti omiran yoo si fi asọ penpe roko ọba.O tẹsiwaju pe awọn gende agbebọn yoo kọlu awọn sọọsi pupọ ninu ọdun 2021, ti wọn yoo si tun maa ji awọn asaaju ijọ gbe lọ pẹlu.Bakan naa lo ni ọpọ awọn oloselu ni yoo dero ọrun lairotẹlẹ nitori ikọlu oselu lọdun 2021. "Ikọlu nla yoo waye lati ọdọ awọn Darandaran si awọn agbẹ ni ẹkun ariwa ati ila oorun Naijiria, ti Ọlọrun si fi han mi pe ọpọ awọn darandaran naa ni wsn n lo fun awọn idi kan, ti asiri rẹ ko ni pẹ tu.


Ẹ MAA ṢAANU AWỌN OBINRIN, WỌN ṢE PATAKI LAWUJỌ WA - OYEYẸMI

Kọmiṣanna fun eto iṣuna n'ipinlẹ Kwara, Arabinrin Oyeyẹmi Ọlasunmbọ ti gba awọn eeyan, paapaa awọn ẹlẹyinju aanu lawujọ lamọran lati maa ṣe ṣe iranlọwọ to ba yẹ f'awọn obinrin, paapaa awọn opo ti wọn ko ni ọkọ mọ, to jẹ pe adagbe-adafa ni wọn n ṣe.  Oyeyẹmi lo sọrọ lasiko to n ro awọn obinrin ti wọn mọ nipa ọṣẹ ṣiṣe lagbara lagbegbe Odo-Ọwa, ijọba ibilẹ Oke-Ero, ipinlẹ Kwara laipẹ yii. Bakan naa lo sọ pe yatọ si awọn obinrin, awọn ọdọ naa ṣe pataki lati maa ṣe iranlọwọ fun loore-koore fun idagbasoke eto ọrọ aje. Lasiko to n gba ẹnu Gomina AbdulRahman AbdulRazaq sọrọ, Ọnọrebu Oyeyẹmi sọ pe lara awọn ileri ati afojusun Gomina AbdulRazaq l'awọn ṣẹṣẹ n mu ẹyẹ rẹ bọ lapo, to si ni ijọba yo kọ ileeṣẹ kan t'awọn eeyan yoo ti maa kọ iṣẹ ọwọ, iyẹn Cottage Industries kaakiri ijọba ibilẹ mẹrindinlogun kaakiri ipinlẹ yii. O ni ipinnu naa wa ni nnkan bi oṣu meji sẹyin lẹyin ipade ati ijiroro toun ṣe pẹlu Kọmiṣanna fun ọrọ akanṣe iṣẹ ati igbokegbodo ọkọ, Rotimi Iliasu, ẹni to lo ṣi oju oun si eto toun n ṣe naa.


MI O DA ÀJỌ ALAANU KANKAN SILẸ O - KASNATY PARIWO SITA

Gbajugbaja sọrọsọrọ nni to filu Abéòkúta ṣe ibùgbé, Ọgbẹni Kọlawọle Atanda Adejojo ti sọ pe oun ko da àjọ alaanu kankan silẹ lati máa fi gba owo lọwọ àwọn èèyàn káàkiri, tó sì loun ko figba kan ri ronú nípa ẹ.Kọlawọle ti púpọ awọn ololufẹ tun mọ sí Kasnaty lo sọrọ náà laipẹ yìí wí pé eto ori redio toun n ṣe loun tun n gbe káàkiri igboro, eyi to pe ni STREET VOICES WITH KASNATY.O ni ohun tó dára ni ki èèyàn máa ronú lati wa awọn ọna tó lè fi dá yatọ láwùjọ, kò sì tún máa ronú nípa àwọn àgbékalẹ̀ tí wọpọ, idi pataki to loun tun fi gbe eto naa kalẹ.F'awọn to ba mọ Kasnaty dáadáa, oun nikan ni sọrọsọrọ akọkọ ti yóò kọkọ gbé eto ori redio lọ sí gbàgede, tàwọn aráàlú yóò sì mọ gbogbo itu ti wọn n pa ninu yara igbohunsafẹfẹ, ìyẹn Studio.AN EVENING WITH KASNATY AND FRIENDS lo pé eto naa, tó sì máa n waye ni gbogbo ọjọ Àìkú ti í ṣe Sannde to ba gbẹyin oṣù. Ọdún mẹta sí mẹrin gbáko lo fi ṣe eto naa nilu Abẹ́òkúta, tàwọn èèyàn sí n wa káàkiri orílẹ̀-èdè Nàìjíríà láti wá a wòran láwọn asiko naa.Kasnaty ninu ọrọ tẹsiwaju pe latigba toun ti pa ètò AN EVENING WITH KASNATY AND FRIENDS náà ti láwọn ololufẹ oun ti n béèrè pé ìgbà wo lòún yóò bẹrẹ pada, toun sí n jẹ ko ye wọn pe laipẹ ni.O loun duro dè asiko Ọlọrun dáadáa, toun sí gbà itọni lati bẹrẹ eto STREET VOICES WITH KASNATY loṣu kẹrin ọdún yii, ti í ṣe 2020.Bi ere bi awada lo sọ pé òun fi bẹrẹ pẹlú konilegbele ti ijọba pa laṣẹ f'awọn aráàlú lati dẹkun ajakalẹ arun COVID-19, to sì lo jẹ itẹwọgba.Ọkùnrin tó rẹwa naa sọ pe ibi toun ti n lọ káàkiri láti máa bẹrẹ ọrọ lọwọ àwọn aráàlú ni Ọlọrun ti bẹrẹ sí í gbé àwọn alaanu dide f'awọn aráàlú ti ebi n pa, pàápàá iya kan ti wọn n pe ni Iya Saheed Onirọba.Kasnaty ni Iya Saheed Onirọba lo tubọ jẹ kí eto naa di ilumọnka káàkiri àgbáyé, to fi di pe àwọn ọmọ Nàìjíríà tí wọn n gbe nilu Òyìnbó fi bẹrẹ sí í pé lati máa fún àwọn èèyàn lowo, bẹẹ lo tun ni wọn máa n pe oun lati máa lọ síbi tí wọn bá ti fẹẹ ṣaanu awọn èèyàn.O ni oun ko gbe eto naa kalẹ gẹgẹ bí àjọ alaanu, bi ko ṣe eto ori redio loun gbe wa sita gbangba f'awọn aráàlú lati mọ bo ṣe n lọ nínú yàrá igbohunsafẹfẹ, to sì láwọn èèyàn máa n sọ ẹdun ọkan wọn.Bakan naa lo jẹ ko di mímọ pé òun kò figba kankan ri tọrọ owo lọwọ ẹnikẹni lati fún àwọn èèyàn, tabi pe koun máa sọ pe kawon eeyan máa dá owó f'awọn toun n ba pade.Fúnra àwọn tó ni wọn n wo oun káàkiri àgbáyé lati ori ikanni ayélujára tí fasibuuku ni wọn máa n fi owo ranṣẹ sòún, toun kò sí yọ nínú owo naa pamọ́ ri. O ni Ọlọrun ko ni jẹ koun di ẹni tó n jí owó olówó, tabi bẹrẹ sí í lù gbajuẹ káàkiri lẹyìn gbogbo òòrè ti Ọlọrun ti ṣe foun.


OGOJI ỌDUN LẸYIN IKU AYINLA ỌMỌWURA, ADEWỌLE ONILUỌLA NAA TUN JADE LAYE

Gbogbo agbaye patapata n'iroyin naa ṣi n ya lẹnu titi d'asiko ta a kọ iroyin yii tan, lori iku gbajugbaja onilu agbaye nni, Alaaji Ramọni Alao Adewọle ti ọpọ awọn eeyan mọ si Adewọle Oniluọla.Alaaji Ramọni Adewọle lo jade laarọ oni ti i ṣe Ọjọru, iyẹn Wẹside lẹni ọdun mẹtadinlọgọrun (97).Asiko ti wọn ṣẹṣẹ pari fiimu agbelewo ti wọn ṣe lati fi sọ itan igbesi aye Oloogbe Ayinla Ọmọwura, ẹni to ku l'ogoji ọdun sẹyin nilu Abẹokuta.Oṣu to kọja yii ni Baba Adewọle Oniluọla ṣe ayẹyẹ ọjọ ibi ọdunmẹtadinlọgọrun rẹ nilu Abẹokuta. Irọlẹ oni, laagọ mẹrin ni wọn yoo sinku baba naa nilana musulumi nilu Abẹokuta.


NITORI OWO OṢU TUNTUN, AWỌN OṢIṢẸ FẸẸ FI IJA NLA PADE FAYẸMI L'EKITI L'ỌDUN 2021

Gbogbo igbaradi la gbọ pe ẹgbẹ awọn oṣiṣẹ n'ipinlẹ Ekiti ti pari lati fi wahala nla koju Gomina ipinlẹ naa, Kayọde Fayẹmi lori owo oṣu tuntun t'ijọba apapọ paṣẹ rẹ fun gbogbo Gomina lati maa san, ṣugbọn ti wọn l'awọn ipinlẹ kọọkan ko ti i bẹrẹ. Ẹgbẹ naa sọ pe bi Gomina Fayẹmi ko ba tete gbe igbesẹ lati bẹrẹ si i san owo oṣu tuntun ẹgbẹrun lọna ọgbọn naa, awọn yoo fi iwọde ifẹhonu han pade lọdun tuntun ti a fẹẹ bọ si yii ni, iyẹn bẹrẹ lati ọsẹ akọkọ ninu ọdun 2021 ti i ṣe ọsẹ to n bọ. Yatọ si eyi, wọn l'awọn tun n fẹ ki Gomina Fayẹmi san gbogbo owo oṣu awọn to gba igbega, gẹgẹ bi ifẹnuko t'awọn jọ ṣe lai ya ẹka ileeṣẹ kankan silẹ.  Bẹ o ba gbagbe, ni kete ti Aarẹ Buhari kede owo oṣu tuntun naa l'ọdun 2018 ni Gomina Fayẹmi ti sọ oun yoo bẹrẹ si i san owo naa f'awọn oṣiṣẹ lati ipele kinni ati ipele kẹfa, to si loun yoo jẹ ko yika laipẹ. Ninu iapde ti wọn ṣe n'irọlẹ ọjọ Iṣẹgun ti i ṣe Tuside ana, eyi ti wọn ṣeakojọpọ rẹ sinu iwe kan ti wọn gbe jade f'awọn oniroyin laaarọ oni ti i ṣe Wẹside ni wọn ti sọ pe awọn ti fẹnuko si opin nnkan t'awọn n fẹ, ko si si ayipada kankan, ayafi b'ijọba ba gbọ si wọn lẹnu. Atẹjade naa ti alaga ẹgbẹ awọn oṣiṣẹ ti NLC, Kọmureedi Kọlapọ Ọlatunde ati ti TUC, Ṣọla Adigun to fi mọ JNC, Kayọde Faomiluyi bu ọwọ lu sọ pe ijọba ko ti i mu ileri rẹ ṣẹ lẹyin ipade t'awọn jọ ṣe.


OPIN ỌDUN: WỌN DA ẸJỌ IKU FUN MUSTAPHA TO LU OLOLUFẸ Ẹ PA

Ana ti i ṣe Tusidee ni ile ẹjọ giga to wa ni Ringim, ipinlẹ Jigawa da ẹjọ iku fun gendekunrin ẹni ọdun mọkandinlọgbọn kan, Mustapha Idrith lori ẹsun wi pe o pa ololufẹ rẹ. Ọjọ kejidinlogun oṣu kinni ọdun yii, lọwọ tẹ Mustapha lori ẹsun yii nigba ti wọn sọ pe ṣe ni gendekunrin naa yọ ọbẹ ọsan to n ta, to si fi dunbu ololufẹ rẹ naa, iyẹn Nafisa Hashim l'abule Daneji.Ilu Abuja ni wọn sọ pe Mustapha ti n ta ọsan f'awọn eeyan mu. Ẹsun ti wọn ni Mustapha fi kan Nafisa ni pe o loyun f'oun lai ti i jẹ káwọn ṣe igbeyawo, to si loun ko le pa itiju naa mọra, ayafi boun ba pa a danu lati ṣe e ni oku-oru. Onidajọ Ahmed Muhammad Abubakar to da ẹjọ naa sọ pe ẹsun ti wọn fi kan Mustapha tako ofin orilẹ-ede yii, to si ni idajọ iku ninu. O wa paṣẹ pe ki wọn lọ yẹgi fun Mustapha digba ti ẹmi yoo fi bọ lara rẹ.


WAHALA NLA DE B'AWỌN ỌDARAN BI ỌGA ỌLỌPAA TUNTUN ṢE WỌ KWARA

Laipẹ yii ni ọga ọlọpaa tuntun bẹrẹ iṣẹ n'ipinlẹ Kwara, iyẹn Mohammed Lawal Bagega. Ni kete to bẹrẹ iṣẹ lo ti paṣẹ fun gbogbo awọn ọlọpaa bẹ ẹ pe oun fẹẹ foju kan awọn ọdaran tuntun ti wọn n da alaafia ipinlẹ naa laamu, koun si le fi wọn j'ofin, ati lati jẹ ki wọn mọ pe eto aabo ipinlẹ naa lasiko toun ki i ṣe ṣereṣere rara. Loju ẹsẹ l'awọn ọlọpaa naa ti fọnka s'igboro, ti wọn si bẹrẹ si i wọ ahere awọn ọdaran ati oniṣẹ buburu lọ, ti wọn si ko pupọ ninu wọn. N'igba to n sọrọ lana ti i ṣe Wẹsidee, ọga ọlọpaa naa, Mohammed Bagega sọ pe oun ko le laju silẹ lati jẹ k'awọn ọdaran maa rin yan fanda pẹlu awọn eeyan gidi lawujọ, to si ni k'awọn ti ọwọ palaba wọn ko ba ti i segi tete filu silẹ lọ sibomi in. O l'awọn tọwọ tẹ ti wa lahamọ, nibi ti wọn ti n ka boroboro, to si ni lẹyin iwadii  ni wọn yoo fiya to tọ jẹ wọn labẹ ofin orilẹ-ede yii. Lara awọn tọwọ palaba wọn segi ni Akewuṣọla Suleiman ti wọn lọwọ tẹ nibi to ti lọ ji awọn irinṣẹ agbenawọle pẹlu oorun, iyẹn Solar Panel t'ijọba ṣe f'awọn araalu, ti wọn si l'awọn yooku ẹ ti na papa bora.


AṢIRU, FẸMI ATI IDRIS YOO GBADURA OPIN ỌDUN LỌGBA ẸWỌN

Ọwọ ileeṣẹ eleto aabo So-Safe Corps n'ipinlẹ Ogun ti tẹ awọn afurasi ọmọ ẹgbẹ okunkun Aake, iyẹn Black Axe mẹta kan nilu Ijẹbu-Ode, ipinlẹ Ogun. Agbegbe Satina lọwọ ti tẹ awọn mẹtẹẹta ti wọn pe orukọ wọn ni Aṣiru Aṣa, Fẹmi ati Idris. Ọsẹ to kọja lọ lọhun la gbọ pe awọn ara adugbo yii ta ileeṣẹ So-Safe lolobo wi pe awọn ọmọ ẹgbẹ okunkun n fojoojumọ ko ọkan awọn eeyan soke, pẹlu bi wọn ṣe ni wọn n fi agbara han ara wọn. Loju ẹsẹ ni wọn ni ọga wọn, Sọji Ganzallo ti paṣẹ pe k'awọn ọmọ ogun wọn bẹrẹ iwadii, ti aṣiri si tu si wọn lọwọ. Wọn ni asiko ti wọn bẹrẹ wahala gangan lọwọ palaba wọn segi. Alukoro ileeṣẹ naa, Ọgbẹni Mọruf Yusuf sọ pe loju ẹsẹ tọwọ ti tẹ wọn laarọ ana ti i ṣe Wẹsidee l'awọn ko wọn lọ f'awọn ọlọpaa Igbẹba fun iwadii lẹkunrẹrẹ.


Loju ẹsẹ ni wọn ni ọga wọn, Sọji Ganzallo ti paṣẹ pe k'awọn ọmọ ogun wọn bẹrẹ iwadii, ti aṣiri si tu si wọn lọwọ. Wọn ni asiko ti wọn bẹrẹ wahala gangan lọwọ palaba wọn segi. Alukoro ileeṣẹ naa, Ọgbẹni Mọruf Yusuf sọ pe loju ẹsẹ tọwọ ti tẹ wọn laarọ ana ti i ṣe Wẹsidee l'awọn ko wọn lọ f'awọn ọlọpaa Igbẹba fun iwadii lẹkunrẹrẹ. Bẹẹ l'awọn tun gba ibọn ati oriṣiriṣi nnkan oloro lọwọ wọn.


Bẹẹ l'awọn tun gba ibọn ati oriṣiriṣi nnkan oloro lọwọ wọn.


ORIIRE ỌDUN TUNTUN: IJỌBA KWARA FẸẸ GBA OLUKỌ ẸGBẸRUN MARUN SIṢẸ N'IBẸRẸ ỌDUN TUNTUN

Orin tuntun ni gbogbo awọn ọmọ ati olugbe ipinlẹ Kwara n kọ lasiko yii, to si jẹ pe ko sẹni to de ipinlẹ naa lasiko yii ti ko ni i mọ pe inu idunnu nla ni wọn wa, paapaa awọn ọdọ ti ko ti i n'iṣẹ gidi lọwọ. Lonii ni ijọba ipinlẹ naa kede sita pe awọn ti ṣetan lati gba awọn olukọni ẹgbẹrun marun in diẹ, iyẹn 4,701 siṣẹ, ti eto fiorukọ silẹ yoo si bẹrẹ lati ọjọ kẹta ọsu kinni ọdun 2021. Ori ikanni ayelujara la gbọ pe gbogbo awọn to ba fẹẹ ṣiṣẹ olukọni yoo ti lọ maa gba fọọmu wọn lọfẹẹ bẹrẹ lati ọjọ kẹta ti i ṣe ọjọ Aiku, Sande to n bọ yii.A gbọ pe 2,701 l'awọn olukọ ti wọn fẹẹ gba pẹlu imọ ẹkọ NCE s'awọn ile ẹkọ alakọbẹrẹ, iyẹn Basic Schools, ti wọn si ni wọn gbọdọ yanranti ninu ẹkọ iṣiro ati ede oyinbo pẹlu iṣẹ mẹta mi in.Bakan naa láwọn ẹgbẹrun meji ti wọn fẹẹ gba si eto ẹkọ ti Teaching Service Commission (TESCOM). Awọn to ba fẹẹ gba fọọmu nipele yii gbọdọ ni imọ ẹkọ Bachelor's Degree l'awọn ẹkọ ti wọn ba fẹẹ yan laayo. Alẹ ọjọ Aiku Sande to n bọ yii ni wọn yoo ṣi ikanni ayelujara ETO IGBANI SIṢẸ KWARA  f'awọn to ba fẹẹ forukọ silẹ, ti wọn yoo si ti i pa lọjọ kẹrindinlogun oṣu kinni ọdun 2021. Eto idanwo la gbọ pe yoo waye lọjọ Aje, Mọnde, ọjọ karundinlọgbọn oṣu kinni, bẹrẹ lati aago mẹwaa owurọ, ti ifọrọwanilẹnuwo yoo si waye lọjọ kini oṣu keji si ọjọ kẹfa oṣu keji naa.


2023: OYINLỌLA, ỌLAFẸSỌ, SAKA BALOGUN AT'AWỌN AGBAAGBA ẸGBẸ OṢELU PDP ṢEPADE PẸLU FAYOṢE

Bi ipade t'awọn agbaagba ẹgbẹ oṣelu Peoples Democratic Party, PDP ṣe pẹlu Gomina ana n'ipinlẹ Ekiti, Peter Ayọdele fayoṣe ba fi yọri si rere, a jẹ pe alaafia ti n de bọ diẹdiẹ ninu ẹgbẹ naa niyẹn, ṣugbọn bi ko ba ri bẹẹ, a jẹ adura ẹgbẹ oṣelu All Progressiveṣ Congress lo ṣi n gba niyẹn. Ki i ṣe iroyin tuntun mọ pe wahala ẹni ti yoo jẹ olori ẹgbẹ naa nilẹ Yoruba n waye laaarin Fayoṣe ati Gomina Ṣeyi Makinde t'ipinlẹ Ọyọ, ti ẹgbẹ naa si ti ṣe bẹẹ pin si meji ọtọọtọ. Gẹgẹ ba a ṣe gbọ, Gomina ana nípinlẹ Ọṣun, Ọlagunsoye Oyinlọla lo lewaju awọn agba ẹgbẹ PDP nilẹ Yoruba lọ sile Gomina Fayoṣe lati ṣe ipade alaafia lati yanju gbogbo aawọ ati wahala to n ṣẹlẹ ninu ẹgbẹ naa. Lara awọn to wa nibi ipade naa ni igbakeji alaga ẹgbẹ naa tẹlẹ lapapọ, Ọmọwe Eddy Ọlafẹsọ; ọkan lara awọn apaṣẹ ẹgbẹ naa tẹlẹ, Ọmọwe Saka Balogun; Fẹmi Babalọla, Alaaji Adebisi Olopoeniyan; Rev Bunmi Jẹnyọ. Awọn mi in l'awọn oloye ẹgbẹ naa n'ipinlẹ Ogun, Ekiti ati Eko bi i Ọmọwe Sikirulai Ogundele, Ọtunba Bisi Kọlawọle, Adedeji Doherty ati Sunday Bisi. AWIKONKO gbọ pe bi itẹsiwaju ati iṣọkan yoo ṣe pada sinu ẹgbẹ naa fun igbaradi ibo ọdun 2023 ni wọn lọ ṣe pẹlu Fayoṣe ati lati yanju aawọ to wa laaarin oun pẹlu Gomina Makinde.


Lara awọn to wa nibi ipade naa ni igbakeji alaga ẹgbẹ naa tẹlẹ lapapọ, Ọmọwe Eddy Ọlafẹsọ; ọkan lara awọn apaṣẹ ẹgbẹ naa tẹlẹ, Ọmọwe Saka Balogun; Fẹmi Babalọla, Alaaji Adebisi Olopoeniyan; Rev Bunmi Jẹnyọ. Awọn mi in l'awọn oloye ẹgbẹ naa n'ipinlẹ Ogun, Ekiti ati Eko bi i Ọmọwe Sikirulai Ogundele, Ọtunba Bisi Kọlawọle, Adedeji Doherty ati Sunday Bisi. AWIKONKO gbọ pe bi itẹsiwaju ati iṣọkan yoo ṣe pada sinu ẹgbẹ naa fun igbaradi ibo ọdun 2023 ni wọn lọ ṣe pẹlu Fayoṣe ati lati yanju aawọ to wa laaarin oun pẹlu Gomina Makinde. Bi ẹ ba ranti Ọlagunsoye Oyinlọla ni awọn ọmọ ẹgbẹ naa ti wọn jẹ ti Gomina Makinde yan gẹgẹ bi alaga igbimọ ti yoo ri si bi wọn yoo ṣe yanju aawọ ninu ẹgbẹ naa, eyi si ni wọn lo mu ko gbe igbesẹ lati wa ọna abayọ lati ba Fayoṣe sọrọ.


Bi ẹ ba ranti Ọlagunsoye Oyinlọla ni awọn ọmọ ẹgbẹ naa ti wọn jẹ ti Gomina Makinde yan gẹgẹ bi alaga igbimọ ti yoo ri si bi wọn yoo ṣe yanju aawọ ninu ẹgbẹ naa, eyi si ni wọn lo mu ko gbe igbesẹ lati wa ọna abayọ lati ba Fayoṣe sọrọ.


COVID-19: IJỌBA KWARA KEDE ỌJỌ T'AWỌN AKẸKỌỌ YOO WỌLE

Ijọba ipinlẹ Kwara ti kede lọjọ Ẹti, Furaidee, ọsẹ yii pe ki gbogbo
awọn akẹkọọ nileewe giga to wa nipinlẹ naa pada sẹnu ẹkọ wọn lọjọ
kọkanla, oṣu kin-in-ni, ọdun yii, ki wọn si tẹle gbogbo ilana ati ofin
to wa nilẹ fun idena itankalẹ arun Korona. Atẹjade ti akọwe iroyin lọfiisi gomina, to tun jẹ Alukoro igbimọ
Covid-19, Ọgbẹni Rafiu Ajakaye, gbe sita ni ijọba ti paṣẹ fun gbogbo
ileewe giga lati ṣeto bi wọn ṣe le dena arun naa, ati bi awọn akẹkọọ yoo
 ṣe mu ofin Covid-19 lo lasiko ti wọn ba wa nileewe. O ni o ti di dandan fun gbogbo akẹkọọ lati lo ibomu ninu ọgba ileewe ati yara ikẹkọọ. Wọn ni awọn alaṣẹ ileewe ko gbọdọ gba akẹkọọ kankan ti ko ba lo ibomu laaye lati wọ inu ọgba tabi ibikibi ninu ileewe wọn. Bakan naa ẹwẹ, ijọba ti ya ọjọ kejidinlogun, oṣu kin-in-ni, sọtọ fun
awọn akẹkọọ alakọọbẹrẹ ati girama lati wọle pada. O ni bi nnkan ba tun
yipada lori arun Korona nikan ni ayipada le waye lori ọjọ iwọle naa.


Wọn ni awọn alaṣẹ ileewe ko gbọdọ gba akẹkọọ kankan ti ko ba lo ibomu laaye lati wọ inu ọgba tabi ibikibi ninu ileewe wọn. Bakan naa ẹwẹ, ijọba ti ya ọjọ kejidinlogun, oṣu kin-in-ni, sọtọ fun
awọn akẹkọọ alakọọbẹrẹ ati girama lati wọle pada. O ni bi nnkan ba tun
yipada lori arun Korona nikan ni ayipada le waye lori ọjọ iwọle naa. Wọn waa rọ gbogbo araalu lati fọwọsowọpọ nipa titẹle ofin Covid-19 ati ọna lati dena rẹ.


Wọn waa rọ gbogbo araalu lati fọwọsowọpọ nipa titẹle ofin Covid-19 ati ọna lati dena rẹ.


AGBA OLOṢELU KAN YOO KU L'ỌDUN YII, AYAFI... - WOLII ỌLỌRUNMBẸ

Ọkan lara awọn Wolii orilẹ-ede yii, Wolii Michael Ọlọrunmbẹ ti ṣọọṣi God Liveth Ministry to wa ni Adiyan Ọlọmọwẹwẹ, Agbado ipinlẹ Eko ti sọ pe lara awọn nnkan ti Ọlọrun fi han oun pe yoo ṣẹlẹ lọdun 2021 ni pe Lara
awon wolii Olorun ti won tun so asotele agba iyanu f'odun 2021 ti a wa yii ni pe gbajugbaja agba oloṣelu kan lorilẹ-ede yii yoo ku. Wolii Michael Ọlọrunmbẹ sọ pe afi k'awọn ọmọ Naijiria at'awọn ololufẹ agba oloṣelu ba le gbadura fun un, ki ọkunrin naa maa ba a sọ ẹmi ara rẹ nu lojiji. Bẹẹ lo sọ pe Ọlọrun ko fi agba oloṣelu naa han oun, idi ree to loun ko fi le da orukọ ẹ f'awọn eeyan lati gbadura fun un, ṣugbọn o ni o ṣe pataki lati maa gbadura f'awọn oloṣelu ti a ba fẹran. Siwaju si i ni Wolii Ọlọrunmbẹ tun sọ pe "Ọdun igbega ati aṣeyọri ti ko wọpọ ni ọdun 2021 yii yoo jẹ f'awọn aladura patapata. A ni lati gbadura gidigidi ki ija nla ma ṣẹlẹ lorilẹ-ede yii laaarin oṣu kẹrin si oṣu karun-un ọdun yii. "Awọn ọta ti mu agba oloṣelu kan lorilẹ-ede yii, awọn to sunmọ ọn gbọdọ kun fun adura nla ko ma jẹ pe ọdun yii ni yoo padanu ẹmi rẹ.


Siwaju si i ni Wolii Ọlọrunmbẹ tun sọ pe "Ọdun igbega ati aṣeyọri ti ko wọpọ ni ọdun 2021 yii yoo jẹ f'awọn aladura patapata. A ni lati gbadura gidigidi ki ija nla ma ṣẹlẹ lorilẹ-ede yii laaarin oṣu kẹrin si oṣu karun-un ọdun yii. "Awọn ọta ti mu agba oloṣelu kan lorilẹ-ede yii, awọn to sunmọ ọn gbọdọ kun fun adura nla ko ma jẹ pe ọdun yii ni yoo padanu ẹmi rẹ. Ọlọrun ko fi ẹni naa han mi. "Konikaluku tẹpa mọ iṣẹ ọwọ rẹ daadaa, tori pe ọdun ikore nla ni yoo jẹ f'awọn olokoowo at'awọn arinrin ajo. "K'ijọba ṣọra lati tẹri agbara ẹsin ba lorilẹ-ede yii, tori pe o ṣee ṣe ko fa ogun airo tẹlẹ.


Ọlọrun ko fi ẹni naa han mi. "Konikaluku tẹpa mọ iṣẹ ọwọ rẹ daadaa, tori pe ọdun ikore nla ni yoo jẹ f'awọn olokoowo at'awọn arinrin ajo. "K'ijọba ṣọra lati tẹri agbara ẹsin ba lorilẹ-ede yii, tori pe o ṣee ṣe ko fa ogun airo tẹlẹ. Ogun nla maa dide lorilẹ-ede kan nilẹ adulawọ, ara (bọmbu) ni wọn yoo maa fi ranṣẹ sira wọn, awọn ọmọ Naijiria ni lati gbadura ki ogun naa ma ba a wọle tọ wọn wa. "Awọn ọkunrin gbọdọ fi ifẹ han si awọn iyawo wọn daadaa, wọn ko si gbọdọ jẹ ki wọn daamu pupọ, tori pe ẹmi awọn obinrin lo fẹẹ ṣiṣẹ lọdun yii."


Ogun nla maa dide lorilẹ-ede kan nilẹ adulawọ, ara (bọmbu) ni wọn yoo maa fi ranṣẹ sira wọn, awọn ọmọ Naijiria ni lati gbadura ki ogun naa ma ba a wọle tọ wọn wa. "Awọn ọkunrin gbọdọ fi ifẹ han si awọn iyawo wọn daadaa, wọn ko si gbọdọ jẹ ki wọn daamu pupọ, tori pe ẹmi awọn obinrin lo fẹẹ ṣiṣẹ lọdun yii."


LẸYIN ỌDUN KAN GBAKO, GOMINA ABDULRAZAQ TU IGBIMỌ IṢAKOSO RẸ KA

Gomina ipinlẹ Kwara, AbdulRahman AbdulRazaq ti tu igbimọ iṣakoso rẹ ka, to si ni igbesẹ naa bẹrẹ lati ọjọ kọkanlelọgbọn oṣu kejila ọdun to kọja, iyẹn 2020. Ninu atẹjade ti akọwe iroyin Gomina, Ọgbẹni Rafiu Ajakaye gbe jade lalẹ ọjọ Aiku ti i ṣe Sande ana lo ti sọ pe Gomina AbdulRazaq n pinnu lati yan igbimọ tuntun.Bẹ o ba gbagbe, Ọjọ kẹrinla oṣu kejila ọdun 2019 ni Gomina AbdulRazaq yan awọn igbimọ naa, to si bura fun wọn. AWIKONKO gbọ pe Akọwe ijọba, Ọjọgbọn Mamman Sabah Jubril nikan ni Gomina yọ silẹ ninu awọn igbimọ rẹ to tuka naa. Gomina AbdulRazaq ti wa a paṣẹ pe k'awọn igbimọ naa ko gbogbo iwe at'awọn dukia ijọba to ba wa lọwọ wọn silẹ f'awọn ọga agba ẹka ileeṣẹ ti wọn wa, to si gbadura ọjọ iwaju rere fun wọn.


AMỌTẸKUN YINBỌN F'ỌLỌPAA L'ỌYỌỌ

Kayeefi lọrọ ọkan lara awọn ọmọ ẹgbẹ eleto aabo ilẹ Yoruba ti a mọ si Amọtẹkun n'ilu Ọyọ, ipinlẹ Ọyọ ṣi n jẹ f'awọn to gbọ lori bo ṣe yinbọn fun ọlọpaa. Ibrahim Ogundele ti wọn ni agbegbe Isalẹ-Ọyọ lo wa la gbọ pe awọn gendekunrin kan pe lagbegbe Sanga nilu Ọyọ lati wa a daabobo wọn nibi kanifa (carnival) opin ọdun ti wọn ṣe l'ọsẹ to kọja yii. Awọn araalu ni wọn ranṣẹ pe awọn ọlọpaa lati wa a tu awọn eeyan naa ka, ti wọn si ni Fatai Yẹkini ni ọlọpaa ti wọn ran lọ sibẹ. Ibi ti wọn ni Yẹkini ti n ba wọn fa ọrọ yii la gbọ pe Ibrahim ti yinbọn fun un lẹsẹ, t'awọn ẹlẹyinju aanu si sare gbe e lọ si ọsibitu nibi to ti n gba itọju lọwọ. Alukoro ileeṣẹ ọlọpaa ipinlẹ Ọyọ, Gbenga Fadeyi f'idi iṣẹlẹ naa mulẹ, to si ni awọn ti ti Amọtẹkun naa mọle lati fọrọ wa a lẹnu wo.


AMỌTẸKUN YINBỌN F'ỌLỌPAA L'ỌYỌỌ


AWỌN AFURASI ADIGUNJALE MEJI ATI ỌMỌ ẸGBẸ OKUNKUN MẸWAA WỌ GAU L'EKOO

Ruth Akanni:Ko din ni mẹwaa l'awọn afurasi ọmọ ẹgbẹ okunkun t'ọwọ ọlọpaa ipinlẹ Eko tẹ laipẹ yii lẹyin aṣẹ ti kọmiṣanna ọlọpaa, Hakeem Odumosu pa wi pe oun ko fẹ iwa ọdaran kankan mọ nípinlẹ naa. Hussein Hudu ati Ibrahim Bello pẹlu awọn mẹjọ kan lọwọ tẹ lasiko ti wọn n digun gba ọkada. Awọn yooku ni Kabiru Tajudeen, Ibrahim Hamed, Elijah Ogbonna,
Daniel Emmanuel, Chukwuma Abiaza, Rafiu Kolawole, Ibrahim Ogundimu, ati
Nwerrih Elvis. Yatọ si awọn wọnyii, Adegbenga Balogun ati Temitope Yusuf lọwọ tun tẹ pẹlu ibọn lagbegbe Eko Beach.


EYII LORUKỌ AWỌN ALAGA IJỌBA IBILẸ FIDIHẸ TUNTUN F'ẸGBẸ OṢELU APC N'IPINLẸ OGUN

Laipẹ yii ni igbimọ fidihẹ ẹgbẹ oṣelu APC n'ipinlẹ Ogun yan awọn alaga fidihẹ ti yoo maa ṣakoso ẹgbẹ naa láwọn ijọba ibilẹ ogun to wa n'ipinlẹ naa. AWIKONKO ti wa a mu orukọ gbogbo awọn ti wọn bura fun naa wa fun un yin lati mọ.  1. Abeokuta North : Alaaji Akeem Adeṣina Ṣobayọ2. Abeokuta South: Henry Adetunji Fagbenro3. Ijẹbu-Ode: Sikiru Adebayọ4. Ọdeda: Saka Musulumi O. 5.


Abeokuta South: Henry Adetunji Fagbenro3. Ijẹbu-Ode: Sikiru Adebayọ4. Ọdeda: Saka Musulumi O. 5. Ijẹbu-East: Adebayọ Balogun6. Ifo: Apostle Mathew Ọladele7. Yewa North: SMA Akinyemi8.


Ijẹbu-East: Adebayọ Balogun6. Ifo: Apostle Mathew Ọladele7. Yewa North: SMA Akinyemi8. Yewa South: Ọtunba Tunji Idowu9. Ipokia:  Onọrebu Taiye Zinsu Whepetoji10. Ado Odo Ọta: David Ogundare11.


Yewa South: Ọtunba Tunji Idowu9. Ipokia:  Onọrebu Taiye Zinsu Whepetoji10. Ado Odo Ọta: David Ogundare11. Imẹkọ Afọn: Alaaji Yaya Fadipẹ12. Ewekoro: Ọnọrebu Biọdun Adelẹyẹ13: Ijebu North: (Won ko ti i yan an)14 Odogbolu: Oloye Ganiyu Ọdunlami15. Ijebu North East: Wale Ọmọwunmi16.


Imẹkọ Afọn: Alaaji Yaya Fadipẹ12. Ewekoro: Ọnọrebu Biọdun Adelẹyẹ13: Ijebu North: (Won ko ti i yan an)14 Odogbolu: Oloye Ganiyu Ọdunlami15. Ijebu North East: Wale Ọmọwunmi16. Ọbafẹmi Owode: Oloye Idowu Olude17: Ogun Waterside: Oloye Abiọla Logere18 Ṣagamu: Ọgbẹni Rafiu Ọpalẹyẹ19. Ikẹnnẹ: Jamiu Aṣimi20 Rẹmọ North: Samson Ọdẹyẹmi


Ọbafẹmi Owode: Oloye Idowu Olude17: Ogun Waterside: Oloye Abiọla Logere18 Ṣagamu: Ọgbẹni Rafiu Ọpalẹyẹ19. Ikẹnnẹ: Jamiu Aṣimi20 Rẹmọ North: Samson Ọdẹyẹmi


AKEREDOLU WỌ GAU NI INDIA, JIBITI OWO NLA LO LU WỌN NIBẸ

Joseph Akeredolu, ẹni ọdun mejidinlaadọta lo ti wọ gau lorilẹ-ede India bi ẹ ṣe n ka iroyin yii. Jibiti owo nla kan la gbọ pe Akeredolu lu ẹnikan ti wọn lo wa lati South Mumbai. Rs 1.16 crore to jẹ
$217,000 la gbọ pe Akeredolu lu jibiti ẹ. Orukọ olorukọ la gbọ pe Akeredolu fi n lu awọn eeyan ni jibiti lori ikanni ayelujara pẹlu ẹtanjẹ lati maa fi ẹbun ranṣẹ si wọn. AWIKONKO gbọ pe ṣe ni Akeredolu lọ ba ẹni naa ti wọn pe ni Diamon Broker to n gbe ni Girgaon, to si ni ọfiisi ni Bharat Diamond Bourse ni BKC. Ori ikanni ayelujara ti Instagram la gbọ pe Akeredolu ti ba ẹni naa duna-dura lọjọ kẹwaa oṣu kẹwaa ọdun to kọja. Orukọ obinriin kan, Alex Zendra la gbọ pe Akeredolu fi n lu jibiti, to si loun ni Balogun ọkọ ori omi kan ni UK, ti wọn si bẹrẹ si i sọrọ.


AWIKONKO gbọ pe ṣe ni Akeredolu lọ ba ẹni naa ti wọn pe ni Diamon Broker to n gbe ni Girgaon, to si ni ọfiisi ni Bharat Diamond Bourse ni BKC. Ori ikanni ayelujara ti Instagram la gbọ pe Akeredolu ti ba ẹni naa duna-dura lọjọ kẹwaa oṣu kẹwaa ọdun to kọja. Orukọ obinriin kan, Alex Zendra la gbọ pe Akeredolu fi n lu jibiti, to si loun ni Balogun ọkọ ori omi kan ni UK, ti wọn si bẹrẹ si i sọrọ. Ko pẹ la gbọ pe iduna-dura wọn wọ, ti wọn si ni Akeredolu lo orukọ Zendra naa lati fi ẹni naa ṣe ọkọ. Latigba naa lo ti bẹrẹ si i gba owo lọwọ ẹni naa, ko to di pe aṣiri tu sita, t'ọwọ ọlọpaa si ti tẹ ẹ bayii.


Ko pẹ la gbọ pe iduna-dura wọn wọ, ti wọn si ni Akeredolu lo orukọ Zendra naa lati fi ẹni naa ṣe ọkọ. Latigba naa lo ti bẹrẹ si i gba owo lọwọ ẹni naa, ko to di pe aṣiri tu sita, t'ọwọ ọlọpaa si ti tẹ ẹ bayii.


Ẹ WO OJU ỌLỌDẸ TO JI APOTI OWO ỌRẸ ATI IDAMẸWAA ṢỌỌṢI GBE L'OGUN

Bi ẹ ṣe n ka iroyin yii, ko daju pe Mela Samaila ti wọn f'ẹsun kan pe o ji apoti owo ọrẹ ati idamẹwaa ṣọọṣi kan ti wọn pe ni Grace Nations Church to wa ni Ojodu, ipinlẹ Ogun yoo bọ ninu wahala afọwọfa rẹ. Ṣọọṣi naa ti wọn tun n pe ni Liberation City la gbọ pe Samaila ti n ṣiṣẹ ọlọdẹ tẹlẹ ri, ko to di pe wọn le e danu lẹyin awọn iwa buruku kan ti wọn lo hu nibẹ. Nnkan bi aago mẹrin oru lasiko t'awọn eeyan ti sun la gbọ pe Samaila fo fẹnsi wọnu ọgba ṣọọṣi naa, to si gbe apoti owo ọrẹ ati idamẹwaa ti wọn lo kun fun ọpọlọpọ owo salọ. Awọn ti wọn n ṣiṣẹ gẹgẹ bi ọlọdẹ ni ṣọọṣi naa ko to di pe wọn le Samaila danu la gbọ pe wọn fura si i lẹyin ti wọn lọ fi to awọn ọlọpaa leti, ta a si gbọ pe wọn ọwọ ẹ ni wọn ti pada ba apoti owo ọrẹ naa. Ko sọrọ meji ti wọn lo jade lẹnu Samaila ju 'o pari' lọ n'igba t'aṣiri ẹ tu sita. Kọmiṣanna ọlọpaa ipinlẹ Ogun, Edward Ajogun ti paṣẹ pe ki wọn lọ f'oju Samaila ba ile ẹjọ.


ỌDUN TUNTUN: WỌN L'AWỌN AMỌTẸKUN TUN PAAYAN MẸTA L'ỌYỌỌ

Ruth Akanni:Ko din ni mẹta la gbọ pe awọn eeyan t'awọn ọmọ ẹgbẹ Amọtẹkun, ẹka t'ipinlẹ Ọyọ tun ti pa bayii, gẹgẹ bi iroyin to tẹ AWIKONKO leti ṣe sọ. A gbọ pe ayẹyẹ kanifa kan ti wọn ṣe lagbegbe Tapa to wa ni ijọba ibilẹ Ibarapa north, ipinlẹ Ọyọ lo da wahala nla silẹ, ti wọn si l'awọn Amọtẹkun naa ṣina ibọn bolẹ gidi.


NITORI TINUBU: OLUDIJE SIPO GOMINA IPINLẸ OGUN, GBOYEGA ISIAKA RỌ'JO EPE LE AWỌN EYAN LORI NITA GBANGBA

Ko si ọrọ meji to n lọ kaakiri igboro ipinlẹ Ogun, paapaa agbaye l'asiko yii, bi ko ṣe ti epe rabandẹ-rabandẹ ti wọn ni oludije s'ipo gomina ipinlẹ Ogun lẹẹmẹta ọtọọtọ, Ọmọba Gboyega Nasiru Isiaka ṣe f'awọn to n sọrọ rẹ laida lori rẹdio l'Ọjọbọ ti i ṣe Tọside ana.Gẹgẹ ba a ṣe gbọ, ori eto ori redio kan to gbajumọ daadaa nilu Abẹokuta, iyẹn Ayekootọ ti wọn maa n ṣe nileeṣẹ redio Sweet FM to jẹ ti Sẹnetọ Gbenga Ọbadara ni Gboyega Isiaka ti ṣe epe naa.Ibeere kan ti wọn ni ki Gboyega Isiaka t'awọn ololufẹ ẹ tun mọ si GNI dahun si wi pe ṣe loootọ lo gba owo lọwọ Aṣiwaju ẹgbẹ oṣelu All Progressives Congress (APC), Aṣiwaju Bọla Tinubu ninu idibo gomina to kọja lọ lati juwọ silẹ fun Gomina Dapọ Abiọdun to jawe olubori lo bi Isiaka ninu, ti wọn lo fi ki epe nla mọlẹ.Ninu fọnran ibi ifọrọwerọ naa, ti wọn tun gbe jade sita lori ikanni ayelujara ti fesibuuku l'awọn eeyan ti n bu ẹnu atẹ lu epe ọkunrin naa wi pe o ku diẹ kaato.Gboyega Isiaka ni oun ko gba owo lati tẹle Ọmọba Dapọ Abiọdun, bẹẹ loun ko si gba owo lọwọ Aṣiwaju Bọla Ahmẹd Tinubu lati juwọ silẹ fun Dapọ Abiọdun, to si l'awọn ti wọn n gbe ọrọ naa jade ko mọ nnkan ti wọn n sọ.Fidio naa ree: GNI SỌRỌ BURUKU S'AWỌN TO N SỌRỌ RẸ LAIDA


ẸGBẸ ỌLỌDẸ ṢE IKILỌ NLA F'AWỌN ỌDARAN N'IPINLẸ OGUN

Ninu ifọrọwerọ ti ọkunrin naa b’AWIKONKO ṣe nilu Abẹokuta laipẹ yii lo ti sọrọ naa sita. Ẹ ka ifọrọwerọ naa siwaju. AWIKONKO: Ẹ jẹ ka mọ yin. ṢORẸMẸKUN: Orukọ mi ni Ọgbẹni Ṣorẹmẹkun John ti mo jẹ adari ẹgbẹ awọn ọlọdẹ, iyẹn Hunters Group of Nigeria, ẹka ti ipinlẹ Ogun. AWIKONKO: ṢORẸMẸKUN: Ẹgbẹ yii jẹ ẹgbẹ awa ti a n ṣe ọdẹ inu igbo, ko si bi igbo naa ṣe le jẹ aginju to, a maa wọ inu ẹ lati ṣe ọdẹ wa. Bi a ṣe n ṣe ọdẹ ẹranko inu igbo, bẹẹ naa la n ṣe ọdẹ fun awọn araalu lati daaboo bo ẹmi ati dukia wọn, ki ole ẹmi ati ara ma le ja wọn.


ṢORẸMẸKUN: Orukọ mi ni Ọgbẹni Ṣorẹmẹkun John ti mo jẹ adari ẹgbẹ awọn ọlọdẹ, iyẹn Hunters Group of Nigeria, ẹka ti ipinlẹ Ogun. AWIKONKO: ṢORẸMẸKUN: Ẹgbẹ yii jẹ ẹgbẹ awa ti a n ṣe ọdẹ inu igbo, ko si bi igbo naa ṣe le jẹ aginju to, a maa wọ inu ẹ lati ṣe ọdẹ wa. Bi a ṣe n ṣe ọdẹ ẹranko inu igbo, bẹẹ naa la n ṣe ọdẹ fun awọn araalu lati daaboo bo ẹmi ati dukia wọn, ki ole ẹmi ati ara ma le ja wọn. AWIKONKO: Ki lo fa a ti ẹ fi da ẹgbẹ yii silẹ labẹ ijọba ṢORẸMẸKUN: Iṣẹ ọdẹ ti wa tipẹ, ki wọn to o bi awọn babanla wa ni wọn ti n ṣiṣẹ ọlọdẹ, kumọ lasan ni wọn fi n ṣe ọdẹ nígba yẹn, ko to di pe wọn bẹrẹ si i lo ibọn. A ti n ṣe iṣẹọdẹ yii laaarin ara wọn, ṣugbọn n’igba to di pe awọn ajinigbe bẹrẹ si i pọ si i, la fi wo o pe ani lati f’imọ ṣọkan lati le ran awọn ijọba lọwọ, ki eto aabo le tubọ gbe pẹẹli si i. Pupọ awọn aṣiri awọn ajinigbe to n tu lo jẹ pe awa la n fun awọn agbofinro lọwọ, ti aṣiri awọn oniṣẹ ibi si n tu sita. N’igba ti ijọba ri awọn iṣẹ ta a n ṣe lo mu ki wọn sọ pe ka gbe iwe abadofin wa sile igbimọ aṣofin, ti a si gbe e lọ, a si ti la ipele keji kọja.


AWIKONKO: Ki lo fa a ti ẹ fi da ẹgbẹ yii silẹ labẹ ijọba ṢORẸMẸKUN: Iṣẹ ọdẹ ti wa tipẹ, ki wọn to o bi awọn babanla wa ni wọn ti n ṣiṣẹ ọlọdẹ, kumọ lasan ni wọn fi n ṣe ọdẹ nígba yẹn, ko to di pe wọn bẹrẹ si i lo ibọn. A ti n ṣe iṣẹọdẹ yii laaarin ara wọn, ṣugbọn n’igba to di pe awọn ajinigbe bẹrẹ si i pọ si i, la fi wo o pe ani lati f’imọ ṣọkan lati le ran awọn ijọba lọwọ, ki eto aabo le tubọ gbe pẹẹli si i. Pupọ awọn aṣiri awọn ajinigbe to n tu lo jẹ pe awa la n fun awọn agbofinro lọwọ, ti aṣiri awọn oniṣẹ ibi si n tu sita. N’igba ti ijọba ri awọn iṣẹ ta a n ṣe lo mu ki wọn sọ pe ka gbe iwe abadofin wa sile igbimọ aṣofin, ti a si gbe e lọ, a si ti la ipele keji kọja. Bi ki i ba a ṣe ti korona to wa nita ni, o yẹ ki wọn ti gbe e sita f’awọn araalu lati mọ, eyi ti wọn tun n pe ni Public Hearing. AWIKONKO: Se ka sọ pe tori awọn ajinigbe lẹ ṣe pinnu lati f’orukọ ẹgbẹ yin silẹ labẹ ijọba? ṢORẸMẸKUN: Ki i ṣe tori ẹ nikan, bi ẹ ba wo ẹgbẹ wa daadaa, a jẹ ẹgbẹ to n ṣe iṣori fun araalu nipa didaabo bo ẹmi ati dukia araalu.


Bi ki i ba a ṣe ti korona to wa nita ni, o yẹ ki wọn ti gbe e sita f’awọn araalu lati mọ, eyi ti wọn tun n pe ni Public Hearing. AWIKONKO: Se ka sọ pe tori awọn ajinigbe lẹ ṣe pinnu lati f’orukọ ẹgbẹ yin silẹ labẹ ijọba? ṢORẸMẸKUN: Ki i ṣe tori ẹ nikan, bi ẹ ba wo ẹgbẹ wa daadaa, a jẹ ẹgbẹ to n ṣe iṣori fun araalu nipa didaabo bo ẹmi ati dukia araalu. Bi a ba si wo awọn darandaran yii, pupọ ninu wọn lo jẹ pe nnkan ija oloro ni wọn n gbe ti awa gan ko fọwọkan ri. Bi ida, ibọn AK, ọfa ni won n gbe kiri, bi wọn ba gbe eeyan, ti wọn ko ba ri owo gba lọwọ ẹ, ṣe ni wọn maa pa ẹni naa, eyi lo ṣe pọn dandan lati mojuto agbegbe wa. A ko si fọwọ yẹpẹrẹ mu.


Bi a ba si wo awọn darandaran yii, pupọ ninu wọn lo jẹ pe nnkan ija oloro ni wọn n gbe ti awa gan ko fọwọkan ri. Bi ida, ibọn AK, ọfa ni won n gbe kiri, bi wọn ba gbe eeyan, ti wọn ko ba ri owo gba lọwọ ẹ, ṣe ni wọn maa pa ẹni naa, eyi lo ṣe pọn dandan lati mojuto agbegbe wa. A ko si fọwọ yẹpẹrẹ mu. AWIKONKO: Ki l’awọn nnkan amuṣagbara yin? ṢORẸMẸKUN: Ọlọrun ni alaabo wa nipasẹ adura. Ẹni ti ko ba wọ inu igbo ri, ko le tẹsẹ bọ ọ lojiji, ẹni ti wọn ko ba bi sínu iṣẹ ọdẹ ko le wọnu igbo, wọn bi wa sinu ẹ ni.


AWIKONKO: Ki l’awọn nnkan amuṣagbara yin? ṢORẸMẸKUN: Ọlọrun ni alaabo wa nipasẹ adura. Ẹni ti ko ba wọ inu igbo ri, ko le tẹsẹ bọ ọ lojiji, ẹni ti wọn ko ba bi sínu iṣẹ ọdẹ ko le wọnu igbo, wọn bi wa sinu ẹ ni. AWIKONKO: Bawo lo ṣe di pe ẹ ni ọga agba apapọ ṢORẸMẸKUN: A ti wa t’ipẹ bi mo ṣe sọ, ṣugbọn ka le wa ni iṣọkan la fi pinu lati wa papọ. Ijọba si ri i pe a n ṣiṣẹ takuntakun. AWIKONKO: Ipo wo ni eto aabo wa, paapaa n’ipinlẹ Ogun ṢORẸMẸKUN: Ka dupẹ lọwọ Ọlọrun, tori pe t’ọsan t’oru lawa eleto aabo patapata fi n ṣiṣẹ papọ.


AWIKONKO: Bawo lo ṣe di pe ẹ ni ọga agba apapọ ṢORẸMẸKUN: A ti wa t’ipẹ bi mo ṣe sọ, ṣugbọn ka le wa ni iṣọkan la fi pinu lati wa papọ. Ijọba si ri i pe a n ṣiṣẹ takuntakun. AWIKONKO: Ipo wo ni eto aabo wa, paapaa n’ipinlẹ Ogun ṢORẸMẸKUN: Ka dupẹ lọwọ Ọlọrun, tori pe t’ọsan t’oru lawa eleto aabo patapata fi n ṣiṣẹ papọ. Gbogbo wa la jọ ni ajọṣepọ to dan mọnran. Eto aabo wa duro digbi. Ajọṣepọ awa at’awọn eleto aabo yooku dan mọnran gidi, idi ree ti Ọlọrun ṣe n fun wa ṣe.


Gbogbo wa la jọ ni ajọṣepọ to dan mọnran. Eto aabo wa duro digbi. Ajọṣepọ awa at’awọn eleto aabo yooku dan mọnran gidi, idi ree ti Ọlọrun ṣe n fun wa ṣe. AWIKONKO: Ki ni afojusun yin bi ẹ ṣe di ọga agba ẹgbẹ ọlọdẹ n’ipinlẹ Ogun ṢORẸMẸKUN: Ohun ti mo fẹ ki gbogbo eeyan mọ ni pe awa ọlọdẹ ti ṣetan lati ri i pe eto aabo jẹ gboogi fun wa, ki awọn araalu le sun asundọkan lai ni ipaya ninu, ki iwa ọdaran si d’ohun igbagbe patapata. AWIKONKO: Ṣe ẹyin naa n gb’awọn eeyan sinu ẹgbẹ yin, ati pe iru awọn wo lẹ n gba? ṢORẸMẸKUN: Bi gbogbo ilu ba jẹ alaabo, ko pọ ju rara.


AWIKONKO: Ki ni afojusun yin bi ẹ ṣe di ọga agba ẹgbẹ ọlọdẹ n’ipinlẹ Ogun ṢORẸMẸKUN: Ohun ti mo fẹ ki gbogbo eeyan mọ ni pe awa ọlọdẹ ti ṣetan lati ri i pe eto aabo jẹ gboogi fun wa, ki awọn araalu le sun asundọkan lai ni ipaya ninu, ki iwa ọdaran si d’ohun igbagbe patapata. AWIKONKO: Ṣe ẹyin naa n gb’awọn eeyan sinu ẹgbẹ yin, ati pe iru awọn wo lẹ n gba? ṢORẸMẸKUN: Bi gbogbo ilu ba jẹ alaabo, ko pọ ju rara. Ẹni ti ki ba a ṣe ọdẹ le darapọ mọ ẹgbẹ wa, bi iru ẹni bẹẹ ba ti ni iwa to dara lọwọ, táwọn agbaagba adugbo rẹ si le f’ọwọ sowọpọ pẹlu ẹ AWIKONKO: Amọran yin f’awọn araalu ṢORẸMẸKUN: Awọn ọdaran ni maa kọkọ gba lamọran pẹ ki wọn lọ jawọ tabi ki wọn fi ipinlẹ Ogun yii silẹ fun wa, tori pe a ko ni f’oju rere wo wọn mọ. Bẹẹ la fi n jẹ ko ye awọn araalu pe asiko alaafia lo de fun wọn yii.


Ẹni ti ki ba a ṣe ọdẹ le darapọ mọ ẹgbẹ wa, bi iru ẹni bẹẹ ba ti ni iwa to dara lọwọ, táwọn agbaagba adugbo rẹ si le f’ọwọ sowọpọ pẹlu ẹ AWIKONKO: Amọran yin f’awọn araalu ṢORẸMẸKUN: Awọn ọdaran ni maa kọkọ gba lamọran pẹ ki wọn lọ jawọ tabi ki wọn fi ipinlẹ Ogun yii silẹ fun wa, tori pe a ko ni f’oju rere wo wọn mọ. Bẹẹ la fi n jẹ ko ye awọn araalu pe asiko alaafia lo de fun wọn yii.


ẸGBẸ ỌDỌ ILẸ YORUBA ṢE IKILỌ NLA F’AWỌN FULANI DARANDARAN AT'AWỌN ỌDỌ IPINLẸ OGUN

Ẹgbẹ ọdọ ilẹ Yoruba, iyẹn Yoruba Youth Forum (YYF), ẹka ti ipinlẹ Ogun ti ṣe ikilọ fun gbogbo awọn Fulani darandaran patapata kaakiri orilẹ-ede yii, paapaajulo n'ipinlẹ Ogun lati tete pe awọn kọlọrọsi ẹda to wa laarin wọn lati jawọ ninu iwa buruku ko to o pẹ ju.Bakan naa lo tun ṣe ikilọ f'awọn ọdọ ipinlẹ Ogun lati ri i pe wọn n gba ẹya mi in laaye laaarin wọn, ki wọn ma si ri gbogbo awọn ẹya ti ki i ṣe Yoruba gẹgẹ bi ọdaran.Adari ẹgbẹ naa n’ipinlẹ Ogun, Kọmureedi Oluṣọla Adewusi lo sọrọ yii ninu atẹjade to fi ranṣẹ s’AWIKONKO, eyi ti akọwe ipolongo ẹgbẹ naa, Kọmureedi Adeṣẹsan Ajayi bu ọwọ lu, nibi to ti sọ di mimo pe awọn ko ni laju silẹ lati maa jẹ k’awọn Fulani darandaran maa p’awọn ọmọ Yoruba nipakupa.Ki i ṣe iroyin tuntun mọ pe b’awọn Fulani darandaran yii ṣe n ṣeku p’awọn eeyan lọna aitọ, ni wọn n ji awọn ọmọ Yoruba gbe lati gba owo, ti wọn si tun n fipa ba awọn iyawo oniyawo laṣepọ, bakan naa ni wọn tun n fi awọn maluu wọn jẹkọ awọn agbẹ ti wọn n jiṣẹ jiya lati da oko.Ọrọ awọn Fulani darandaran yii lo ti di ohun t’awọn eeyan n mu sẹnu lasiko yii wi pe ki ijọba apapọ tete wa nnkan ṣe si i ko to di pe ọrọ naa da ogun abẹle sile.Ninu atẹjade owun Kọmureedi Oluṣọla Adewusi, ẹni to tun jẹ Ajagungbade ilu Itori, ipinlẹ Ogun sọ pe awọn n fi asiko yi sọ fun gbogbo awọn Fulani darandaran ti wọn wa n’ipinlẹ Ogun lati tete pe awọn oniṣẹ ibi aarin wọn si akiyesi pe iwa buburu ọwọ wọn ko tẹ awọn ọmọ onilu lọrun mọ, ki wọn si dẹkun lati maa ji awọn eeyan gbe, ati lati maa fi maluu jẹko awọn agbẹ.Ọkunrin naa ni iwa alaafia to n jọba n'ipinlẹ Ogun lo jẹ ki wọn ronu kan ipinle Ogun lati de si, eleyi lo si mu ki won maa gba awọn ẹya mi in laaye laaarin wọn titi di asiko yii, wipe ki wọn ma ṣi anfaani naa lo.Ajagungbade ni awọn iwa ti ko ba ofin orilẹ-ede Naijiria mu t’awọn Fulani darandaran naa n hu nilẹ Yoruba ku diẹ kaato, ati pe o n ko awọn lominu, paapaa bi ijọba apapọ ko wa nnkan ṣe si i.Adewusi ni ko sẹni to le fọwọ lalẹ fun iran Yoruba wipe ki won laju silẹ k'awon ajoji maa ṣeku pa wọn, lai le sọrọ tabi gbeja ara wọn, ṣugbọn ,o sope suuru t’awọn n ṣe ni ko jẹ ki wahala ṣẹlẹ lojiji.O te siwaju pe ibanujẹ ati ẹdun ọkan nla lo maa n jẹ f’awọn n’igba ti iroyin ba njade pe Fulani darandaran ṣe awọn ọmọ Yoruba niṣekuṣe, ti wọn si n ji wọn gbe gba owo lori ilẹ baba wọn.O ni asiko ree t’awọn yoo dẹkun lati maa kawọ gbera wo iwa buruku t’awọn Fulani darandaran nse niyi, to si ni gbogbo nnkan ti yoo ba gba lawọn yoo fun un lati ri i pe awọn dẹkun iwa buruku naa.Adewusi l'awọn  ko ṣetan lati ba ẹnikẹni jijakadi tabi ja ogun, bi ko ṣe lati jokoo sọ asọyepọ ti yoo gba alaafia laaye laaarin ilu.Bẹ o ba gbagbe, laipẹ yii l’awọn Fulani darandaran ṣa obinrin kan niṣakuṣa, to si jẹ pe ori lo ko o yọ lagbegbe Ijẹbu.L’ọdun diẹ sẹyin l’awọn Fulani ṣeku pa Alagba Omifẹnwa nilu Ado-Odo Ọta, Omifẹnwa to jẹ baba ọkan lara awọn oniroyin n’ipinlẹ Ogun ni wọn ṣeku pa sinu oko ẹ lasiko ti wọn n fi ẹran jẹko baba naa.Awọn iwa yii ati oriṣiriṣi mi in ni ẹgbẹ ọdọ ilẹ Yoruba, YYF sọ pe awọn ko le gba mọ, ayafi k’awọn gbeja ara wọn.O ni ti wọn ba  ri i pe awon koni tele ofin ile yourba ati orile ede yi, ki wọn wa ilu mi in ti wọn yoo ti maa lọ fi maluu wọn jẹko, tori pe bi ikoko ko ba ri ibi pẹlẹbẹ jokoo si, ko ni le duro gba omi si, leyi to tumọ si pe bi alaafia ati ifokanbale ko ba si nile Yoruba won ko ni tedo si.Komureedi Adesola ni ki awọn ọdọ ṣọra lati ma ṣe dabaru eto aabo alaafia to n jọba n’ipinlẹ Ogun labẹ isakoso ijoba Gomina Dapọ Abiọdun. O ni gbogbo eeyan lo mọ pe ipinlẹ Ogun jẹ okan lara ipinlẹ ti alaafia ti n jọba julọ lorilẹ-ede yii, nitori naa lo ṣe ni ki wọn maa fi ifẹ ba gbogbo eeyan lo.Adewusi ni , o wa labẹ ofin orilẹ-ede yii pe gbogbo ọmọ Naijiria ni ẹtọ lati gbe ibi to ba wu wọn, ṣugbọn ofin ko faaye gba iwa ijinigbe, ifipabanilopọ ati iṣeni-niṣekuṣe.O ni bi wọn ba kofiri awọn ẹya mi in ti wọn n huwa ti ko tọ, ki wọn tete fa wọn le awọn agbofinro lọwọ, ki wọn ma si ṣe idajọ lọwọ ara wọn lati ma ṣe tẹ ofin loju mọlẹ.Lakotan, o gbe oṣuba f'awọn ileeṣẹ agbofinro patapata n'ipinlẹ Ogun lori bi wọn ṣe n gbogun ti iwa ọdaran ni gbogbo ọna, to si ni ki wọn ri i daju pe wọn ko kaare lori sise eleyi, tori pe alaafia araalu lo ṣe koko.


ẸGBẸẸGBẸRUN MILIỌNU ỌMỌ NAIJIRIA NI WỌN N DURO LATI DARAPỌ MỌ APC - GANDUJE SỌRỌ

Gomina ipinlẹ Kano, Abdullahi Umar Ganduje  ti sọ pe pupọ awọn ọmọ orilẹ-ede Naijiria ni wọn n duro lati darapọ mọ ẹgbẹ oṣelu All Progressives Congress, iyẹn APC lasiko yii nitori ti wọn mọ pe ẹgbẹ alalubarika ni.  Ẹgbẹ oṣelu APC lasiko yii ni wọn n tun iforukọsilẹ ṣe fun gbogbo awọn ọmọ ẹgbẹ wọn lati mọ awọn ojulowo ọmọ ẹgbẹ ṣaaju asiko eto ipolongo idibo ti yoo bẹrẹ l'ọdun to n bọ. Ana ti i ṣe Sande ni Gomina Ganduje sọrọ yii nibi ti wọn ti fi iforukọsilẹ naa lelẹ n'ipinlẹ naa, to si ni gbogbo ọmọ Naijiria lo lanfaani lati darapọ.


GBAJUMỌ SỌRỌSỌRỌ SUN AYẸYẸ ỌJỌ IBI RẸ SIWAJU NITORI WOLII ỌLADELE GENESIS

Kayeefi lo n jẹ fun pupọ awọn eeyan lori bi gbajugbaja sọrọsọrọ nni to n mi igboro Naijiria titi lasiko yii, Kọlawọle Atanda Adejojo t'ọpọ awọn ololufẹ rẹ mọ si Kasnaty Sugar ṣe sun ayẹyẹ ọjọ ibi rẹ siwaju bayii, nitori Wolii Ọladele Ogundipẹ t'ọpọ eeyan mọ si Genesis Global.Ọjọ kọkanla oṣu yii, iyẹn ọjọ Tọside ọsẹ yii ni ayẹyẹ ọjọ ibi ọdun marundinlaadọta (45) gbajumọ sọrọsọrọ naa, ṣugbọn to sọ pe ọjọ kẹwaa oṣu kẹta loun fẹẹ ṣe.Gẹgẹ ba a ṣe gbọ, ọjọ naa ni ayẹyẹ ọjọ ibi Wolii Ọladele Genesis, ṣugbọn ti ọkunrin yii sọrọsọrọ yii ti sọ pe ọjọ naa loun fẹẹ ṣe ọjọ ibi oun, ta a si gbọ pe ayẹyẹ nla ni wọn fẹẹ fi ṣe.Pupọ awọn to gbọ ni wọn ti beere idi ti ọkunrin naa fi pinnu lati gbe igbesẹ yii, ṣugbọn ti Kasnaty ko ti i sọ idi pataki to fi gbe igbesẹ naa.


GBAJUMỌ ADAJỌ KU LOJIJI

Ọkan lara awọn gbajugbaja adajọ lorilẹ-ede yii, Onidajọ Morrison Ighodalo t'ipinlẹ Edo ti jade laye. Ipo kẹta ni Onidajọ Ighodalo wa laaarin awọn adajọ mọkanlelọgbọn  ti oṣuwọn wọn gbe pẹli daadaa. Bi iroyin iku ẹ ṣe jade sita la gbọ pe awọn adajọ n'ipinlẹ Edo ti sun gbogbo igbẹjọ to wa n'iwaju wọn s'iwaju lati fi bu ọla ati ẹyẹ fun un.  Akọwe ipolongo ẹgbẹ awọn amofin n'ipinlẹ Edo, Ogaga Emoghwanre to gbe iroyin naa sita sọ pe gbogbo ẹgbẹ amofin patapata lo wa ninu ibanujẹ oloogbe naa, tori pe nnkan t'awọn ko lero tẹlẹ ni.


AARE ỌNA KAKANFO TU AṢIRI OGUN TO N JA ILẸ YORUBA, O L'AWỌN FULANI KỌ N'IṢORO YORUBA

Ruth Akanni:Aarẹ Ọna Kakanfo ilẹ Yoruba, Oloye Iba Gani Abiọdun Ige Adams ti sọ pe ki i ṣe awọn Fulani ni iṣoro to n d'ojukọ ilẹ Yoruba, bi ko ṣe pe awọn Yoruba gan an ni iṣoro ara wọn. O ni iwa ọdalẹ to wa laaarin ẹya Yoruba lo n fa ipadasẹyin Yoruba, ti ko si jẹ ki wọn ni ilọsiwaju. Iba Gani Adams lo sọrọ naa laipẹ yii nibi ipade awọn agba ilẹ Yoruba, eyi to waye nilu Ibadan, ipinlẹ Ọyọ lori ọrọ eto aabo ilẹ Yoruba, iyẹn l'Ọjọru ti i ṣe Wẹside to kọja yii. Iba Gani Adams sọ pe to ba ti di ọrọ nnkan to ni i ṣe pẹlu eto aabo ilẹ Yoruba, awọn Yoruba ti wọn jẹ ọdale ni ki wọn ba wi, ki i ṣe ẹya Fulani, to si ni kekere ni t’awọn Fulani ninu ọrọ to wa nilẹ yii. O ni bi Yoruba ba le fọwọsọpọ, ki wọn si wa ni iṣọkan, nnkan yoo maa lọ deede laaarin wọn. Aarẹ Ọna Kakanfo, to tun jẹ olori ẹgbẹ ajijagbara ilẹ Yoruba, iyẹn Oodua People’s Congress, OPC siwaju si i lo tun bu ẹnu atẹ lu b’awọn Ọlọpaa ṣe foju awọn ọmọ ẹgbẹ OPC ba ile ẹjọ lori bi wọn ṣe mu olori awọn Fulani darandaran ti wọn fẹsun buruku kan nilu Ibarapa, iyẹn Iskilu Wakili.


Iba Gani Adams sọ pe to ba ti di ọrọ nnkan to ni i ṣe pẹlu eto aabo ilẹ Yoruba, awọn Yoruba ti wọn jẹ ọdale ni ki wọn ba wi, ki i ṣe ẹya Fulani, to si ni kekere ni t’awọn Fulani ninu ọrọ to wa nilẹ yii. O ni bi Yoruba ba le fọwọsọpọ, ki wọn si wa ni iṣọkan, nnkan yoo maa lọ deede laaarin wọn. Aarẹ Ọna Kakanfo, to tun jẹ olori ẹgbẹ ajijagbara ilẹ Yoruba, iyẹn Oodua People’s Congress, OPC siwaju si i lo tun bu ẹnu atẹ lu b’awọn Ọlọpaa ṣe foju awọn ọmọ ẹgbẹ OPC ba ile ẹjọ lori bi wọn ṣe mu olori awọn Fulani darandaran ti wọn fẹsun buruku kan nilu Ibarapa, iyẹn Iskilu Wakili. Ninu ọrọ rẹ, o sọ pe "Bi a ko ba tete wa nnkan ṣe sọrọ eto aabo ilẹ Yoruba to mẹhẹ, o ṣeeṣe ki nnkan tu buru jai si i. A ni awọn agba Yoruba kan ti wọn ko wa s'ibi ipade yii, nitori ajakalẹ arun Covid-19 ti wọn fi kẹwọ, eyi ti ko yẹ ko ri bẹẹ. "Inu oṣu kẹta ọdun 2017 lati ṣe iru ipade bayii kẹyin nilu Ibadan.


Ninu ọrọ rẹ, o sọ pe "Bi a ko ba tete wa nnkan ṣe sọrọ eto aabo ilẹ Yoruba to mẹhẹ, o ṣeeṣe ki nnkan tu buru jai si i. A ni awọn agba Yoruba kan ti wọn ko wa s'ibi ipade yii, nitori ajakalẹ arun Covid-19 ti wọn fi kẹwọ, eyi ti ko yẹ ko ri bẹẹ. "Inu oṣu kẹta ọdun 2017 lati ṣe iru ipade bayii kẹyin nilu Ibadan. Latigba ti mo ti di Aarẹ Ọna Kakanfo, mo ti dide lati ja fitafita, ṣugbọn t'awọn eeyan ṣi n beere lọwọ mi pe ki ni mo n ṣe sọrọ eto aabo ilẹ Yoruba. "A ni lati jokoo papọ, ka jọ fọwọsowọpọ gbaruku ti awọn gomina ilẹ Yoruba lori ọrọ eto aabo. Awọn gbajugbaja alẹnulọrọ nilẹ Yoruba ni wọn ti gbagbe orirun wọn.


Latigba ti mo ti di Aarẹ Ọna Kakanfo, mo ti dide lati ja fitafita, ṣugbọn t'awọn eeyan ṣi n beere lọwọ mi pe ki ni mo n ṣe sọrọ eto aabo ilẹ Yoruba. "A ni lati jokoo papọ, ka jọ fọwọsowọpọ gbaruku ti awọn gomina ilẹ Yoruba lori ọrọ eto aabo. Awọn gbajugbaja alẹnulọrọ nilẹ Yoruba ni wọn ti gbagbe orirun wọn. "Fun awọn to n beere lọwọ mi pe igbesẹ wo ni mo n gbe lori eto aabo ilẹ Yoruba, mo fẹ fi ye wọn pe nigba ti mo lo ẹyọkan lara awọn agbara ti mo ni, gbogbo ilu lo mi titi fun ọsẹ meji pere. Awọn ọmọ wa lọ sinu igbo lati mu igbakeji Iskilu Wakili at'awọn mẹta ti wọn jọ n ṣiṣẹ, wọn si fa wọn le awọn ọlọpaa lọwọ. "Lẹyin ẹ la tun tọpinpin gbogbo irin Wakili fun bi oṣu kan, ti a si pada rọwọ to ohun at'awọn mẹta nilu Ibarapa.


"Fun awọn to n beere lọwọ mi pe igbesẹ wo ni mo n gbe lori eto aabo ilẹ Yoruba, mo fẹ fi ye wọn pe nigba ti mo lo ẹyọkan lara awọn agbara ti mo ni, gbogbo ilu lo mi titi fun ọsẹ meji pere. Awọn ọmọ wa lọ sinu igbo lati mu igbakeji Iskilu Wakili at'awọn mẹta ti wọn jọ n ṣiṣẹ, wọn si fa wọn le awọn ọlọpaa lọwọ. "Lẹyin ẹ la tun tọpinpin gbogbo irin Wakili fun bi oṣu kan, ti a si pada rọwọ to ohun at'awọn mẹta nilu Ibarapa. Awọn to mu Wakili ni wọn tun ti mọle, ti wọn tun pada fi wọn silẹ. N'igba ti wọn f'oju ba ile ẹjọ l'ọjọ Mọnde, ẹsun apaayan didarapọ mọ ẹgbẹ buruku ni wọn fi kan wọn. "Ibi to yẹ ki Yoruba ti ronu niyii.


Awọn to mu Wakili ni wọn tun ti mọle, ti wọn tun pada fi wọn silẹ. N'igba ti wọn f'oju ba ile ẹjọ l'ọjọ Mọnde, ẹsun apaayan didarapọ mọ ẹgbẹ buruku ni wọn fi kan wọn. "Ibi to yẹ ki Yoruba ti ronu niyii. Igbesẹ ti n lọ lati kapa eto aabo ilẹ Yoruba. Awọn Fulani kọ ni iṣoro wa, bi ko ṣe awọn eeyan wa. Mo ni awọn aṣiri nipa awọn ọdalẹ laaarin wa.


Igbesẹ ti n lọ lati kapa eto aabo ilẹ Yoruba. Awọn Fulani kọ ni iṣoro wa, bi ko ṣe awọn eeyan wa. Mo ni awọn aṣiri nipa awọn ọdalẹ laaarin wa. Ohunkohun to le wu ka ṣe, a ko ni i dojuti awọn gomina wa." Bakan naa lo sọ pe oun ti ṣepade pọ pẹlu gomina ipinlẹ Ekiti, Kayọde Fayẹmi, to si loun nifẹẹ si igbesẹ t'awọn gomina ilẹ Yoruba n gbe lori ọrọ eto aabo.


Ohunkohun to le wu ka ṣe, a ko ni i dojuti awọn gomina wa." Bakan naa lo sọ pe oun ti ṣepade pọ pẹlu gomina ipinlẹ Ekiti, Kayọde Fayẹmi, to si loun nifẹẹ si igbesẹ t'awọn gomina ilẹ Yoruba n gbe lori ọrọ eto aabo.


BABALAWO ATI BIRIKILA TO F'IYA AT'ỌMỌ Ṣ'OOGUN OWO TI HA O

Ọwọ ọlọpaa ipinlẹ Ogun ti tẹ babalawo ọmọ ọdun mọkandinlọgbọn kan, Baoku Gbuyi ati ọkan lara awọn onibara rẹ, Ọlamide Odulaja toun jẹ ọmọ ọdun mẹtadinlọgbọn lori ẹsun ipaniyan. Iyale ile kan, Modupẹọla Fọlọrunṣọ atti ọmọ rẹ, ọmọ ọdun mẹrin, Peter Fọlọrunṣọ la gbọ pe Gbuyi ati Ọlamide fi ṣoogun owo ninu oṣu keji ọdun yii, iyẹn nilu Ijẹbu-Igbo. Ọkọ Modupẹọla la gbọ pe o lọ sọ f'awọn ọlọpaa lọjọ kẹrinla oṣu keji wi pe oun ko ri iya ati ọmọ oun ti wọn jade nile lọjọ kẹtala oṣu keji, to si bẹ wọn pe ki wọn ba oun wa wọn. AWIKONKO gbọ pe ọkunrin naa ti daamu titi lati ri iyawo ati ọmọ rẹ, ṣugbọn ti ko ri wọn. Wọn ni gbogbo idaamu rẹ lati ri wọn lo ja si pabo, ko to di pe o gba teṣan ọlọpaa lo lati fi to wọn leti. Iwadii t'awọn ọlọpaa ṣe lo f'idi rẹ mulẹ pe awọn kan ri Ọlamide ati Gbuyi pẹlu obinrin naa ati ọmọ rẹ lọjọ ti d'awati.


AWIKONKO gbọ pe ọkunrin naa ti daamu titi lati ri iyawo ati ọmọ rẹ, ṣugbọn ti ko ri wọn. Wọn ni gbogbo idaamu rẹ lati ri wọn lo ja si pabo, ko to di pe o gba teṣan ọlọpaa lo lati fi to wọn leti. Iwadii t'awọn ọlọpaa ṣe lo f'idi rẹ mulẹ pe awọn kan ri Ọlamide ati Gbuyi pẹlu obinrin naa ati ọmọ rẹ lọjọ ti d'awati. Eyi lo jẹ k'awọn ọlọpaa bẹrẹ si i wa Ọlamide kaakiri. Igba ti wọn yoo fi mọ, ilu Ibadan la gbọ pe wọn gburo Ọlamide si, ti wọn si lo o ti lowo gidi. Loju ẹsẹ t'awọn ọlọpaa ri Ọlamide ni wọn ti gbe e, igba to de teṣan l'awọn ọlọpaa ṣẹṣẹ sọ ẹṣẹ rẹ fun un, to si jẹwọ pe loootọ ni, ati pe oun pẹlu babalawo to ba oun ṣiṣẹ naa l'awọn jọ ji Fọlọrunṣọ ati ọmọ rẹ gbe.


Eyi lo jẹ k'awọn ọlọpaa bẹrẹ si i wa Ọlamide kaakiri. Igba ti wọn yoo fi mọ, ilu Ibadan la gbọ pe wọn gburo Ọlamide si, ti wọn si lo o ti lowo gidi. Loju ẹsẹ t'awọn ọlọpaa ri Ọlamide ni wọn ti gbe e, igba to de teṣan l'awọn ọlọpaa ṣẹṣẹ sọ ẹṣẹ rẹ fun un, to si jẹwọ pe loootọ ni, ati pe oun pẹlu babalawo to ba oun ṣiṣẹ naa l'awọn jọ ji Fọlọrunṣọ ati ọmọ rẹ gbe. Ọlamide lo si mu wọn de ile Gnuyi, iyẹn babalawo rẹ to n gbe ladugbo Ararọmi, Japara nilu Ijebu Igbo. Igba ti wọn yoo fi debẹ, wọn l'awọn Irunmọlẹ ti sọ pe ko kuro nilu naa, to si ko ẹru lo n gbe labule Kajọla to wa nilu Awa Ijebu, nibẹ si l'awọn ọlọpaa ti lọ gbe e.Gbuyi nigba n jẹwọ ẹṣẹ sọ pe ẹjọ oun kọ, tori pe Ọlamide lo wa ba oun fun oogun owo toun si sọ pe ko lọ wa ori oku wa, o n'igba ti ko tete ri ori oku l'awọn fi pinnu lati ji Fọlọrun ṣọ ati ọmọ rẹ gbe, t'awọn si fi wọn gun ọṣẹ owo.Bẹẹ lo sọ pe awọn ti ju oku ọmọ naa sinu ṣalanga ki aṣiri ma ba a tu. O ni kani awọn mọ pe aṣiri maa pada tu ni, awọn ki ba ti ma ṣiṣẹ naa rara, k'awọn si maa duro de asiko Ọlọrun.Kọmiṣanna ọlọpaa ipinlẹ Ogun, Edward Awolọwọ Ajogun ti paṣẹ pe ki iwadii tubọ tẹsiwaju lori awọn mejeeji ko to di pe wọn f'oju wọn ba ile ẹjọ, bẹẹ lo gb'awọn eeyan ti wọn n jiṣẹ-jiya lasiko yii lamọran wi pe ki wọn duro de asiko Ọlọrun to dara julọ lati ni owo, ati pe ki wọn kun fun adura rẹpẹtẹ.


Ọlamide lo si mu wọn de ile Gnuyi, iyẹn babalawo rẹ to n gbe ladugbo Ararọmi, Japara nilu Ijebu Igbo. Igba ti wọn yoo fi debẹ, wọn l'awọn Irunmọlẹ ti sọ pe ko kuro nilu naa, to si ko ẹru lo n gbe labule Kajọla to wa nilu Awa Ijebu, nibẹ si l'awọn ọlọpaa ti lọ gbe e.Gbuyi nigba n jẹwọ ẹṣẹ sọ pe ẹjọ oun kọ, tori pe Ọlamide lo wa ba oun fun oogun owo toun si sọ pe ko lọ wa ori oku wa, o n'igba ti ko tete ri ori oku l'awọn fi pinnu lati ji Fọlọrun ṣọ ati ọmọ rẹ gbe, t'awọn si fi wọn gun ọṣẹ owo.Bẹẹ lo sọ pe awọn ti ju oku ọmọ naa sinu ṣalanga ki aṣiri ma ba a tu. O ni kani awọn mọ pe aṣiri maa pada tu ni, awọn ki ba ti ma ṣiṣẹ naa rara, k'awọn si maa duro de asiko Ọlọrun.Kọmiṣanna ọlọpaa ipinlẹ Ogun, Edward Awolọwọ Ajogun ti paṣẹ pe ki iwadii tubọ tẹsiwaju lori awọn mejeeji ko to di pe wọn f'oju wọn ba ile ẹjọ, bẹẹ lo gb'awọn eeyan ti wọn n jiṣẹ-jiya lasiko yii lamọran wi pe ki wọn duro de asiko Ọlọrun to dara julọ lati ni owo, ati pe ki wọn kun fun adura rẹpẹtẹ.


AYẸYẸ ỌDUN KAN: KASNATY FẸẸ FI AṢỌ TỌRẸ F'AWỌN ALAINI KAAKIRI NAIJIRIA

Bi ẹ ṣe n ka iroyin yii, gbogbo eto lo ti fẹẹ pari bayii fun ti ayẹyẹ ọdun kan ti gbajugbaja sọrọsọrọ agbaye nni to f'ilu Abẹokuta ṣe ibugbe, Ọgbẹni Kọlawọle Atanda Adejojo t'ọpọ awọn ololufẹ rẹ mọ si Kasnaty Sugar bẹrẹ eto oju popona, eyi to pe ni Street Voices With Kasnaty.Ọjọ kẹrin oṣu kẹrin ọdun to kọja ni Kasnaty bẹrẹ eto ori irin naa, iyẹn lasiko konilegbele ti ajakalẹ arun korona wọ orilẹ-ede Naijiria wa. Bi ere bi awada ni Kasnaty bẹrẹ eto yii nigba naa, to si wa a di nnkan ti gbogbo agbaye n nifẹẹ si lojoojumọ titi di asiko yii.Ki i ṣe tẹnu tabi ahesọ, awọn to ti jẹ anfaani lati ara eto yii ti le ni ẹgbẹrun meji kaakiri orilẹ-ede Naijiria lai ṣe ojusaaju ẹnikẹni.Gbogbo awọn agbegbe ati igberiko to wa nilẹ Yoruba ni Kasnaty ti wọ lọ lati ṣe awọn eeyan lanfaani owo, dukia at'awọn nnkan mi in, koda awọn akẹkọọ naa ko gbẹyin ninu anfaani yii. Laipẹ yii ni Kasnaty Sugar loun fẹẹ ṣe ayẹyẹ ọdun kan toun bẹrẹ eto naa, to si loun fẹẹ fi aṣọ tọrẹ f'awọn alaini kaakiri Naijiria, yala wọn wa sibi eto yii ni tabi wọn ko wa.Kasnaty n'igba to n gbe ọrọ naa sọri ikanni ayelujara ti fesibuuku re, iyẹn Kasnaty Sugar, o sọ pe awọn mẹrinlelogoji loun fẹẹ fi aṣọ naa to jẹ ọpa mẹrin-mẹrin tọrẹ fun. Yatọ si eyi, o tun loun yoo fun wọn l'owo ti wọn yoo fi ran aṣọ naa.


LẸYIN ỌGỌTA ỌDUN, ILU KUSUMODI YAN BAALẸ TUNTUN

Ẹsẹ ko gbero nilu Kusumodi to wa nijọba ibilẹ Ọbafẹmi/Owode, ipinle Ogun lopin ọsẹ to kọjá yii nigba tàwọn ọmọ ati araalu naa lati yan Oloye Taiwo Elijah Alli-Balogun gẹgẹbi baalẹ tuntun funra wọn.Ọgọta ọdún sẹyin ree ti wọn sọ pe ilu naa ti tuka lẹyin wahala kan tó ṣẹlẹ níbẹ, ti wọn si lawọn eeyan ko boju wo ẹyin wo mọ.Wọn ni oṣu mẹjọ sẹyin ree ti Oloye Alli-Balogun, ẹni to tun jẹ gẹgẹ bi Luwoye ilu Ẹgba dide lati da ogo ilu naa to ti sọnu tipẹ pada.Oṣù kẹfà ọdún to kọjá la gbọ pe Alake ile Ẹgba, Ọba Adedọtun Arẹmu Gbadebọ bu ọwọ lu Oloye Alli-Balogun lati di baalẹ ilu naa.Inu igbo kijikiji la gbọ pe ilu naa wa nigba t'awọn eeyan de'bẹ lati mọ nnkan to n ṣẹlẹ, ṣugbọn ni bayii, ilu Kusumodi ti di ilu nla laaarin oṣù mẹwàá pere.Ọsẹ kan gbako la gbọ pe wọn fi ṣe ayẹyẹ iwuye ati ọdun Kusumodi to waye ninu gbọngan ilu naa lana an ti i se Satide, ìyẹn Abamẹta.Alaga eto ayẹyẹ naa, Oloye Anthony Ọlayiwọla Oliyide lasiko to n sọ pe bi wọn ṣe yan Oloye Taiwo Alli-Balogun ko ṣẹyin Ifa to tọ wọn sọna.Oloye Oliyide to je Oluwo ilu Igbore rọ gbogbo awọn ọmọ ilu naa jakejado agbaye lati pada wa sile wa a mu idagbasoke ba ilu wọn.
Baalẹ tuntun naa, Oloye Alli-Balogun ninu ọrọ tirẹ rawọ ẹbẹ si ijọba ipinlẹ Ogun lati fun wọn ni omi, ina mọnamọna at'awọn nnkan amayedẹrun.Yoruba bọ, wọn ni igi kan ko le da igbo ṣe lo jẹ ki baalẹ tuntun yii yan awọn oloye ti yoo ba a ṣiṣẹ, lara wọn si ni Oloye Ṣẹgun Ọladipupọ, Afọbaje; Oloye Arabinrin Ẹgbẹtokẹ, Iyalode; Oloye Abdul-Lateef Rabiu Sunday, Ọkanlọmọ; Oloye Sunday, Olori-Ọdọ ati Oloye Hammed Akanbi Adetunji toun je Majẹobajẹ.Diẹ lara awọn fọto bi eto naa ṣe lọ:


RUDURUDU N KAN ILẸKÙN NILE AGBARA NAIJIRIA, BUHARI GBỌDỌ GBADURA GIDI - WOLII AYODELE

Ruth Akanni: Alaṣẹ ati oludasilẹ ṣọọṣi INRI Evangelical Spiritual Church, Primate Elijah Ayodele ti gba Aarẹ Muhammadu Buhari lamọran lati kun fun adura nla lati dẹkun rudurudu to ṣeéṣe ko ṣẹlẹ nilu Abuja.Ninu ìjọsìn ọjọ isinmi oni ni Wolii Ayodele ti sọrọ naa, to si ni àwọn aṣiri nla kan yoo tu lati ilu Abuja kaakiri agbaye.Nibẹ lo tun ti sọ pe ẹgbẹ oṣelu All Progressives Congress, APC yoo koju awọn wahala kọọkan lọdun 2023, ti nnkan ko si ni i rọrun fun wọn.Ninu ọrọ rẹ, o sọ pe "Naijiria ko ni i lowo lọwọ, gbese wa maa lagbara si i, eyi yoo si ṣakoba fun APC lọdun 2023, mi o ri i pe nnkan yoo rọrun fun wọn ni 2023."Nnkan ti mo ri lagbara gan an, Naijiria ko ti i ri nnkankan bayii, eto ọrọ aje yoo bajẹ, eyi yoo si pa eto ọrọ aje awọn ile ifowopamọ at'awọn ijọba ipinlẹ lara."Awọn to n dari Naijiria ti ṣi orilẹ ede yii dari, wọn si ti ba eto ọrọ aje jẹ, awọn aṣiri kan yoo tu ni NNPC."Wọn tun ṣi maa kọlu ọkọ akọwọrin ijọba, Buhari nilo adura, mo ri rudurudu nla nile agbara, eyi to buru gidigidi ti yoo si tu awọn aṣiri si agbaye."


KASNATY, GBAJUMỌ SỌRỌSỌRỌ FẸẸ ṢEGBEYAWO ALARINRIN L'ABẸOKUTA

Ọjọ kinni osu kẹrin ti i ṣe ọla yii ni ọjọ ti wọn mu fun igbeyawo gbajugbaja sọrọsọrọ agbaye nni, Ọgbẹni Kọlawọle Atanda Adejojo tọpọ awọn ololufẹ rẹ tun n pe ni Kasnaty Sugar.Ilu Abẹ́òkúta ti i ṣe olu-ilu ipinlẹ Ogun ni eto ayẹyẹ igbeyawo naa ti fẹẹ waye ninu gbọngan ayẹyẹ ti O' Square and Suites.Bo tilẹ jẹ pe a ko ti i gbọ kulẹkulẹ nipa bi eto igbeyawo naa yoo ti lọ, ṣugbọn sibẹ, wọn ni Kasnaty ti pade ololufẹ tuntun lẹyin ọdun kẹta ti iyawo rẹ tẹlẹ jade laye.Awọn to gbe iroyin naa si wa leti je ko ye wa pe Sadiat lorukọ iyawo tuntun ti Kasnaty ṣẹṣẹ pade n jẹ.Kaadi ipe sibi ayẹyẹ eyi tàwọn oloyinbo n pe ni Invitation Card kan to tẹ wa lọwọ, nibi ta a ti ri orukọ ọkunrin ọmọ bibi ipinlẹ Ọṣun to fi ilu Abẹ́òkúta se ibugbe naa, ìyẹn Abdulkabir pẹlu Sadiat.
Àìpẹ yii la gbọ pe mọlẹbi Kasnaty ati iyawo rẹ tuntun ṣe eto mọmi-n-mọẹ.


WAHALA DE B'AWỌN ỌLỌJA OJU POPONA NI MAKURDI, IJỌBA F'OFIN DE WỌN

Asiko yii ki i ṣe asiko idunnu rara fun gbogbo awọn ọlọja oju popona to wa nitosi ọja kan ti wọn n pe ni ọja Wurukum to wa nilu Makurdi, ipinlẹ Benue, pẹlu bi ijọba ipinlẹ naa ṣe loun ko fẹẹ ri wọn mọ rara. Yatọ si awọn ọlọja oju popona ọja yii, ijọba ipinlẹ naa tun sọ pe gbogbo awọn to n lo ṣọọbu ninu ọja Wurukum to wa loju ọna Swange Cinema l'awọn ko fẹẹ ri mọ. O lẹni ti ko ba tẹle aṣẹ ijọba ni yoo f'oju finna ofin, tori pe ijọba ti ṣetan lati wo awọn ṣọọbu ninu ọja naa. Awọn igbimọ ipinlẹ naa, iyẹn Benue State Executive Council ni wọn gbe aṣẹ yii kanlẹ, ti wọn si l'awọn ọlọja ti ko ba kuro ni wọn yoo gba ọja wọn, ti wọn ko si ni i ri awọn ọja naa gba pada mọ, ati pe awọn to n lo ṣọọbu nibẹ naa bi wọn ko ba kuro ni ijọba ṣetan lati wo awọn ṣọọbu naa danu. Kọmiṣanna f'eto Iroyin, Aṣa ati Irin Ajo Afẹ, Ọnọrebu Ngunan Addingi l'asiko to n b'awọn akọroyin sọrọ sọ pe gbogbo awọn t'ọrọ kan yii l'awọn ti pese aaye mi in silẹ fun wọn ninu ọja igbalode ti Makurdi, iyẹn Makurdi International Market, nibi to sọ pe ṣọọbu ti ṣi silẹ loriṣiriṣi.


ẸGBẸ OṢELU APC NI KWARA FO F'AYỌ NITORI OPOỌLA

Titi di asiko ta a kọ iroyin yii tan, inu idunnu ati ayọ nla ni ẹgbẹ oṣelu All Progressives Congress, APC n'ipinlẹ Kwara wa lori bi ijọba ipinlẹ naa ṣe yan Ọgbẹni Babatunde Opoọla sinu igbimọ ileeṣẹ to n tẹ iwe iroyin The Herald t'ipinlẹ naa, iyẹn Kwara State Printing and Publishing Corporation, KWPPC.  Ninu atẹjade ti ẹgbẹ naa gbe jade l'Ọjọru ti i ṣe Wẹsidee anaa, ni wọn ti sọ pe ẹni ti ipo naa tọ si n'ijọba naa, ti wọn si n ki adele olootu iwe iroyin naa tẹlẹ ku oriire ti ipo tuntun yii. Ọjọ Aiku, iyẹn Sandee to kọja yii n'ijọba kede Opoọla gẹgẹ bi ọkan lara awọn igbimọ iṣakoso ileeṣẹ iwe iroyin naa.


ABDULRAZAQ YAN IGBIMỌ TUNTUN LATI ṢE IWADII TITA DUKIA IJỌBA DANU

Gomina AbdulRahman AbdulRazaq ti yan igbimọ ẹlẹni meje tuntun kan ti yoo ri si bi wọn ṣe ta awọn dukia ijọba lọna ti ko tọ, ati pe bi wọn ṣe awọn nnkan to jẹ t'ijọba ipinlẹ naa ko salọ, iyẹn laaarin ọdun 1999 si ọdun 2019. Igbimọ naa ti wọn pe ni White Paper Committee la gbọ pe bẹrẹ lati ọjọ kọkandinlọgbọn oṣu karun-un ọdun 1999 si ọjọ kọkandinlọgbọn ọsu karun-un ọdun 2019, eyi to jẹ ogun ọdun gbako ni wọn yoo maa fi ṣe iwadii naa. Lara awọn ọmọ igbimọ naa ti wọn tun jẹ ogbontarigi agbẹjọro, ni Amofin Husseini Buhari to jẹ alaga; Oṣiṣẹ fẹyinti Joel Oluṣọla Ọladipọ; Hajia Aisha Muhammed; Ọnọrebu Ọlabọde Towoju; Muri Adi; Funmilayọ Gold ati Mayaki Babadzuko Madu toun jẹ akọwe. Yatọ si awọn wọnyii ti Gomina ipinlẹ Kwara, AbdulRazaq yan, o tun yan Ọgbẹni Ishiak Yakubu Sannu gẹgẹ bi alaga igbimọ iṣakoso ile-ẹkọ Kwara State College of Health Technology to wa nilu Ọffa.


ABDULRAZAQ ṢABẸWO SI ỌJA ORO TO JONA

Gomina AbdulRahman AbdulRazaq ti ipinlẹ Kwara ti ṣe abẹwo ibanikẹdun si gbajugbaja ọja aarin gbungbun Oro, ìyẹn Oro Central Market to wa nijọba ibilẹ Irẹpọdun, ipinlẹ naa.Ana ti i ṣe ọjọ Aje Mọnde yii ni ina deede ṣẹyọ lọja naa, nibi ti ọpọlọpọ ṣọọbu ti jona kọja afẹnusọ.AWIKONKO gbọ pe awọn idọti ti wọn n da si ẹyin ọja naa, eyi tàwọn èèyàn dana sun lo mú ọkan lara awọn ṣọọbu to wa nitosi, to si da wahala nla silẹ.Gomina AbdulRazaq nigba to n sọrọ nibi abẹwo naa lonii gi aidunnu rẹ han, to si ṣeleri pe ijọba yoo wa nnkan ṣe lati ran awọn to padanu dukia ati ọja wọn lọwọ.


Ẹ WO OJU AWỌN MẸ́TÀDÍNLỌ́GBỌ̀N TỌWỌ EFCC TẸ LÓRÍ ẸSUN JIBITI L'EKOO

Ko din ni mẹ́tàdínlọ́gbọ̀n tọwọ awọn àjọ EFCC to n gbógun ti iwa ajẹbanu ati jibiti tẹ laipẹ yii lórí iwa jibiti l'Ekoo.David Promise, Cyril Okodogbe, Taiwo Fẹmi, Jasa Oghenerwede Frank, Adesokan Ibrahim, Fẹmi Emmanuel Phillip, Jimọh Ọlayinka Alimi, Anene Dominic, Victor Damọla, Israel Attah, Alonge Oluwadamilare, Muhammadu Sani Garba, Luis Fred ati Adu Ọlaoluwa láwọn tọwọ tẹ naa.Awọn yòókù ni Precious Utomi, Ọladosu Samuel, Andrew John, Ọlayiwọla Ojo, Ekong Samuel Enobong, Oluwakẹmi Ezekiel, Okewọle Ṣẹgun, Ọlawale Adekunle, Ajibade Idris Adeniyi, Imeobong-Odion Promise, Karaole Lateef, Rowland Emmanuel, ati Nelson Lucky.Ọjọ kẹsan an oṣù yìí la gbọ pe ọwọ tẹ gbogbo wọn l'agbegbe Ayọbọ si Ipaja n'ipinlẹ Eko.Mọto olowo nla loriṣiriṣi, kọmputa alagbeka ati foonu olowo nla loriṣiriṣi la gbọ pe wọn gba lọwọ wọn.Fọto wọn ree:


FUNKẸ AKINDELE TUN RA MỌTO BỌGINNI SUV

Gbajugbaja òṣèré Obìnrin nni, Funkẹ Akindele Bello t'ọpọ àwọn ololufẹ rẹ mọ si Jẹnifa lo ti ra mọto bọginni ọlọyẹ olowo nla bayii, tàwọn ololufẹ rẹ káàkiri àgbáyé si n ki ku oriire. Ori ikanni ayélujára ti Instagraamu ni Funkẹ, iya ibeji gbe fọnran mọto naa si lati fi han awọn ololufẹ rẹ nipa òòrè tuntun ti Olodumare ṣẹṣẹ ṣe fun un.Tuntun ni mọto yii, koda wọn ko ti i ja ọra ara rẹ lati le jẹ k'awọn eeyan mọ pe ki i ṣe tokunbọ ni mọto naa rara.Edumare yoo dawọ le mọto naa fun un, Ọlọrun ko si ni se e ni posi fun oun pẹlu awọn ti wọn yoo jọ lo o. Amin.


Ẹ SỌ EDE YORÙBÁ DI DANDAN LÁWỌN ILE ẸKỌ GIGA - ÀÀRẸ ỌNA KAKANFO

Ààrẹ Ọna Kakanfo ilẹ Yorùbá, Iba Gani Adams ti gba gbogbo awọn Gomina ilẹ Yorùbá lamọran lati sọ imọ ẹkọ ede Yorùbá di dandan gẹgẹ bi ohun ti wọn yoo maa lo lati gba àwọn akẹ́kọ̀ọ́ sile ẹkọ giga fasiti, poli ati kọlẹẹjì.Iba Gani Adams lo sọrọ náà laipẹ yìí nilu Ibadan nibi to ti jẹ alaga nibi eto ti ileeṣẹ to n ri sọrọ aṣa ati irin ajo afẹ gbe kalẹ, akọkọ iru ẹ ti wọn pe ni Omituntun Pacesetters Cultural Tourism Festival.O ni k'awọn gomina ilẹ Yorùbá kan an nipa lati sọ imọ ẹkọ ede Yorùbá di ọkan lara awọn amuyẹ lati wọ ile ẹkọ giga to jẹ ti ijọba pẹlu erongba lati ma jẹ ki ede Yorùbá di ohun igbagbe pátápátá.Iba Gani Adams ni bi ede Oyinbo ṣe ṣe pataki naa ni ede Yorùbá ṣe pàtàkì, to si lo gbọdọ jẹ dandan fun gbogbo awọn akẹkọọ nile ẹkọ girama.O ni bi akori ayẹyẹ naa ṣe jẹ 'Aṣa Wa...Ipilẹ Wa' ni nnkan lati ṣe pẹlu iru aṣọ ti ẹya kan gbọdọ maa wọ, ede ti wọn n sọ, at'awọn nnkan mi in to ṣe pataki si ẹya naa, paapaa ounjẹ wọn tó yàtọ̀ tàwọn yòókù fi han pe wọn mọ nnkan ti won gbe dani.Siwaju si i lo sọ pe lara àwọn ipenija to n koju àwùjọ Yorùbá ni bi wọn se pa awọn nnkan ajogunba bi àṣà àti ìṣe wọn ti sẹgbẹ kan, to si loun gan an lo n fa ai si iṣọkan ati ai ni ifọwọsowọpọ.Ninu ọrọ rẹ siwaju si i lo sọ pe "Gẹgẹ bi a ṣe ni ede Gẹẹsi ati ìmọ iṣiro, ede Yorùbá naa gbọdọ jẹ dandan lati jẹ ohun àmúyẹ lati fi wọlé sile ẹkọ giga to jẹ ti ijọba. Eyi yóò jẹ k'awọn akẹkọọ wa ni itara lati kọ ede Yorùbá lati ile ẹkọ alakọbẹrẹ. "Ede Yorùbá gbọdọ wa ninu ilana eto Ẹkọ, awọn akẹkọọ paapaa awọn olukọ ti wọn n kọ èdè Yorùbá gbọdọ mu un lokunkundun."


IFORUKỌSILẸ ẸGBẸ ÒṢÈLÚ APC NI KWARA, IGBIMỌ KOTẸMILỌRUN LÁWỌN ṢETAN LATI GBỌ GBOGBO ẸSUN PATAPATA FUN ÀTÚNṢE

Igbimọ kotẹmilọrun fún ẹgbẹ òṣèlú All Progressives Congress, APC n'ipinlẹ Kwara ti sọ pe awọn ṣetan lati gbọ onírúurú ẹsun tàwọn eeyan fi kan eto iforukọsilẹ to waye laipẹ yii.Ninu atẹjade ti alaga igbimọ naa ti wọn pe ni Membership Registration Appeal Committee, Oloye Victor Giadom fi sita lo ti ṣàlàyé b'awọn eeyan ṣe gbe ẹsun oríṣiríṣi jade nipa eto iforukọsilẹ to waye naa.Oloye Giadom sọ pe awọn ṣetan lati gba gbogbo ẹsun wọlé lasiko yii lati mọ awọn igbesẹ to kan lati gbe fun atunṣe to bá yẹ lati ṣe.Siwaju si i lo sọ pe ki àwọn to ba fẹẹ fi ẹhonu wọn han tete fi ranṣẹ si ileeṣẹ wọn to wa ni 40, Blantyre Street, Wuse 2, Abuja ko to o to ọjọ kẹtalelogun oṣù yii tabi ki wọn fi lẹta ranṣẹ sori imeeli [email protected] ko to to ojo naa.


ÀWỌN ÀṢÍRÍ MÉRÌNDÍNLÓGÚN LÁTI DI ỌLỌ́LÁ NÍLÉ AYÉ YÌÍ - BÀBÁ ÈGÙN AWÒRÀWỌ̀

Gbajugbaja aworawọ àgbáyé nni tọpọ awọn èèyàn mọ si Baba Egun Aworawọ ti sọ pe awọn àṣírí mẹrindilogun lati di ọlọla, ọlọrọ nile aye yii lo ti wa nilẹ nikawọ oun fun gbogbo awọn to ba wa ninu ìṣòro lati gba itusilẹ.Laipẹ yii ni Baba Egun Aworawọ sọrọ naa jade, to si loun ṣetan lati tu gbogbo awọn to ba wa ninu igbekun ayé silẹ kuro lọwọ ogun to n jà wọnIlu Agbara ni Baba Egun Aworawọ fi ṣe ibùgbé ni Baba Egun House, Doyin Busstop, Off Agbara Lusada Road, ipinlẹ Ogun.Ninu ọrọ Bàbá Egun Aworawọ lo ti sọ pe:Ẹ ku ọjọ meji mẹta o gbogbo ẹyin ololufẹ Baba Egun Aworawọ, ṣe alaafia la ba a yin? Gẹgẹ bi e ti ṣe mọ wi pe iwadii aye jẹ emi Baba Egun Aworawọ logun, to si mọmu lookan aya mi. Ẹda to ba fẹẹ jẹ eeyan tabi to fẹẹ ṣe rere nile aye ti a wa yii ko gbọdọ jokoo tẹtẹrẹ, ko kawọ gbera, ko si maa reti awọn nnkan rere ile aye lai dide lati gbe igbesẹ to yẹ. Nitori naa, awọn agba sọ pe ninu igbiyanju ni ẹda ti n ṣe rere laye, to si n ni itẹsiwaju. Irufẹ itẹsiwaju wo lo n wa? Ṣe lati di olowo, ọlọla tabi ọlọrọ nile aye ni tabi lati di alaisiki rẹpẹtẹ?


Nitori naa, awọn agba sọ pe ninu igbiyanju ni ẹda ti n ṣe rere laye, to si n ni itẹsiwaju. Irufẹ itẹsiwaju wo lo n wa? Ṣe lati di olowo, ọlọla tabi ọlọrọ nile aye ni tabi lati di alaisiki rẹpẹtẹ? Iru irin ajo yii ko gba ọ laaye lati kawọ gbera, ibikibi ti o ba wa, dide ki o si maa bọ lọdọ emi Baba Egun Aworawọ. Ọpọ eeyan lo ti wa, ti wọn si ti bọ kuro lọwọ ogun aye nipa agbara Olodumare ti wọn n ba pade lọdọ mi, anfaani nla lo ṣi silẹ fun ẹ yii.Ka to o tẹsiwaju, mo fẹ fi asiko yii rọ gbogbo awọn ololufẹ Baba Egun Aworawo ti wọn ti wa a ṣẹ igi Aje wọn lọdọ wa pe ki wọn ma ṣe gbagbe pe gbogbo ọjọ Mọnde to jẹ ọjọ Aje to ba gbẹyin ninu oṣu ni wọn yoo maa rúbọ Aje wọn ki ẹ le maa ri Aje yin lo titi lai. Gbogbo awọn to ti wa a ṣẹgi Aje lọdọ wa ni Aje ti n ba wọn gbe, ti wọn si ti n jẹrìí lọwọlọwọ.